Αναρτήθηκε από Costas Tsiantis στις 10:20 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Costas Tsiantis στις 3:52 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Costas Tsiantis στις 3:05 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Costas Tsiantis στις 2:18 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Costas Tsiantis στις 3:18 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Costas Tsiantis στις 8:17 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Costas Tsiantis στις 1:10 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Costas Tsiantis στις 6:32 μ.μ. Δεν υπάρχουν σχόλια: Σύνδεσμοι σε αυτήν την ανάρτηση


Ελλάδα: Απίστευτη τραγωδία: Υπεράνθρωπες προσπάθειες των γιατρών για να σωθεί ο 6χρονος\nασφάλεια παρακολούθηση κάμερες ασφαλείας baby monitors Kaspersky Lab\nΣύμφωνα με την έρευνα, τα ελαττώματα που ήρθαν στο φως θα μπορούσαν να επιτρέψουν στους επιτιθέμενους να αποκτήσουν απομακρυσμένη πρόσβαση σε ηχητικά και video feeds από τις κάμερες, να απενεργοποιήσουν από απόσταση τις συσκευές αυτές και να εκτελέσουν arbitrary κακόβουλο κώδικα μεταξύ πολλών άλλων πραγμάτων.\nΕπιπλέον, οι ερευνητές βρήκαν μια μη τεκμηριωμένη λειτουργικότητα, η οποία θα μπορούσε να χρησιμοποιηθεί από τον κατασκευαστή για σκοπούς αξιολόγησης πριν την τελική παραγωγή. Ωστόσο, ταυτόχρονα, οι εγκληματίες θα μπορούσαν να χρησιμοποιήσουν αυτήν την κρυφή οδό για να στείλουν λάθος μηνύματα σε οποιαδήποτε κάμερα ή να αλλάξουν μια εντολή που τους είχε σταλεί ήδη.\nΕκτός αυτού, το ίδιο το χαρακτηριστικό βρέθηκε ότι είναι ευάλωτο. Θα μπορούσε να γίνει περαιτέρω εκμετάλλευση του με υπερχείλιση προσωρινής μνήμης (buffer overflow), οδηγώντας ενδεχομένως στο κλείσιμο της κάμερας. Ο προμηθευτής έχει επιδιορθώσει το πρόβλημα και έχει καταργήσει αυτή τη λειτουργία.\nΠερισσότερα για την Kaspersky Lab


Τα νέα μας | Market-In.gr\nΣτα πλαίσια των δράσεων της Εταιρικής Κοινωνικής Ευθύνης της Εταιρίας Market IN πραγματοποιήθηκε, την Κυριακή 19 Ιανουαρίου 2020 με μεγάλη επιτυχία η 1η Εθελοντική Αιμοδοσία, στο εκπαιδευτικό κέντρο της Εταιρίας.\nΜε σύνθημα «Προσφέρουμε Αίμα, Χαρίζουμε Ζωή» το προσωπικό, συγγενείς αλλά και πελάτες των καταστημάτων Market IN, έδειξαν έμπρακτα την αλληλεγγύη τους προς τους συνανθρώπους μας που έχουν ανάγκη. Από τις 10:00 μέχρι τις 15:00 το συνεργείο αιμοδοσίας του Εθνικού Κέντρου Αιμοδοσίας ήταν μαζί μας στην πρώτη δράση εθελοντικής αιμοδοσίας για το 2020 που στόχο είχε να χαρίσει ζωή και ελπίδα σε συνανθρώπους μας που το έχουν ανάγκη.\nΑξίζει να σημειωθεί ότι προσήλθαν 68 εθελοντές αιμοδότες εκ των οποίων οι 51 εκπλήρωσαν το ανθρωπιστικό τους καθήκον. Στόχο της Market IN, στο πλαίσιο της Εταιρικής κοινωνικής ευθύνης και της ανάπτυξης του εθελοντισμού στον τομέα της υγείας, αποτελεί η ευαισθητοποίηση του συνόλου εργαζομένων και πελατών της και η δέσμευσή τους, ώστε να αυξηθούν οι δότες αίματος.\nΟι δράσεις εθελοντικής αιμοδοσίας της Market IN θα συνεχιστούν σε όλη την Ελλάδα , με σκοπό την προσέλκυση νέων εθελοντών αιμοδοτών και την εξασφάλιση της αυτάρκειας αίματος.\nΣτις 16 Oκτωβρίου 2019 εγκαινιάστηκε ένα νέο υπερσύγχρονο κατάστημα MARKET IN, στον Άλιμο. Το νέο κατάστημα , άνοιξε τις πόρτες του στην Λεωφόρο Ελευθερίας 12 (πρώην Αμφιθέας) με ένα μοναδικό φυλλάδιο προσφορών αποκλειστικά για το συγκεκριμένο κατάστημα.\nΗ 100% Ελληνική Αλυσίδα MARKET IN έχει παρουσία στον χώρο των super market από το 1990 και είναι γνωστή για τις εξαιρετικές προσφορές της και την υψηλή ποιότητα των προϊόντων της. Δεν είναι τυχαίο ότι βρίσκεται ανάμεσα στις κορυφαίες εταιρίες super market στην Ελλάδα.\nΜε το νέο κατάστημα στον Άλιμο η MARKET IN φτάνει τα 200 καταστήματα στην Ελλάδα και η ανάπτυξη θα συνεχιστεί με εντατικούς ρυθμούς ενώ απασχολεί περισσότερους από 3500 εργαζομένους.\nΤα εγκαίνια του καταστήματος αποτέλεσαν μια μεγάλη ευκαιρία για τους κατοίκους της περιοχής του Αλίμου να γνωρίσουν τα super market MARKET IN και να επωφεληθούν από τις εξαιρετικές προσφορές των εγκαινίων με ισχύ έως και 4 Νοεμβρίου 2019! Ταυτόχρονα με το φυλλάδιο εγκαινίων είναι σε ισχύ και το μηνιαίο φυλλάδιο προσφορών επομένως οι πελάτες θα μπορούν να βρουν εντός του καταστήματος ακόμη περισσότερες προσφορές σε προϊόντα και κατηγορίες.\nΕιδικά για τις δύο πρώτες ημέρες των εγκαινίων στις 16 και 17 Οκτωβρίου, με οποιαδήποτε αγορά με την Daily Card, δόθηκε δώρο στους πελάτες μία δωροεπιταγή αξίας 5€ για τις επόμενες αγορές τους.\nΑναζητείστε τα με τη βοήθεια του χάρτη.\nΟι άνθρωποί μας - Η δύναμή μας\nΆνθρωπος της MARKET IN σημαίνει άνθρωπος με πάθος και αγάπη για την άριστη εξυπηρέτηση του πελάτη μας που συμβάλει στο να πραγματοποιήσουμε το ΟΡΑΜΑ της εταιρείας μας, να βελτιώνει έμπρακτα τη ζωή όλων των πελατών μας!\nΟι άνθρωποι της εταιρείας μας, περισσότεροι από 3.500 εργαζόμενοι, είναι για εμάς το πιο σημαντικό κομμάτι. Είναι η κινητήρια δύναμη της MARKET IN, γεμάτοι πάθος, ενθουσιασμό και πίστη για τη δουλειά τους και την εταιρεία μας. Καθημερινά δίνουν τα μέγιστα για να αποδείξουν ότι καταφέρνουν και προσφέρουν με μοναδικό τρόπο την ποιοτική εξυπηρέτηση στον πελάτη μας.\nΣτην MARKET IN επενδύουμε στoυς ανθρώπους μας έμπρακτα και για αυτό δημιουργήσαμε τη δική μας Ακαδημία «MARKET IN ACADEMY», σε σύγχρονες εγκαταστάσεις εκπαιδευτικού κέντρου και συνεχίζουμε δυναμικά τη λειτουργία της. Μέσω της εκπαίδευσης με πιστοποιημένους Εσωτερικούς Εκπαιδευτές, καθοδηγούμε τους συνεργάτες μας παρέχοντας τις απαραίτητες γνώσεις και δεξιότητες που χρειάζονται ανά ειδικότητα, με σκοπό να κάνουν πιο αποτελεσματική την εργασία τους και να μπορούν να αναλάβουν υψηλότερους και πιο απαιτητικούς ρόλους.\nΧρειαζόμαστε τους ανθρώπους μας για το σήμερα και για το αύριο και γι’ αυτό επενδύουμε στην εκπαίδευσή τους. Η ζωή είναι μια συνεχόμενη μάθηση και για αυτό στηρίζουμε την ανάπτυξη και τη βελτίωση των ανθρώπων μας, παρέχοντας όλα τα απαραίτητα εφόδια για την αποτελεσματικότητα της καθημερινής τους εργασίας.


Αναμνήσεις μιας άλλης ζωής… | ΑΝΩΓΗ\n« Περίπου 10.000 αυτοκίνητα στον Ψηλορείτη για την εορτή των Θεοφανίων!-Δήμος Ανωγείων, Αστυνομία και Τροχαία συνέβαλαν στην ομαλή ροή τους-“Βούλιαξαν” από κόσμο και οι ταβέρνες για το Ανωγειανό οφτό!\nΠέθανε η Πόπη Μαυρογιάννη του Μπεογιωργιό σε ηλικία 59 ετών »\nΑναμνήσεις μιας άλλης ζωής…\nΈνα παιδί δεν ξεχνάει ποτέ. Έτσι έλεγαν οι παλιοί… Θα σας διηγηθώ μικρές ιστορίες μέχρι και 50 χρόνια πριν, όταν το χωριό µου προσπαθούσε να αναστήσει τον εαυτό του πάνω στα ερείπια των Γερμανών.\nΗ γειτονιά µας ήταν κλειστή. Στη μέση υπήρχε ένα χάλασμα (κατάλυμα), απομεινάρι του Ολοκαυτώματος. Εφτά οικογένειες, εφτά μητέρες. Η Μαρία, η Ασημένια, η Αργυρώ, το Ρηνάκι, η Θηρεσία, η Λουλουδιά και η Ελευθερία. Όλες μαζί είχαν 43 παιδιά.\nΤα σπίτια ήταν μικρά, χτισμένα όπως όπως, δίπατα κυρίως. Το ισόγειο, που το έλεγαν κατώγι, ήταν η αποθήκη όπου υπήρχαν τα ξύλα, το λάδι, το κρασί, τα ζώα, ο αχυρώνας. Στον όροφο έμενε η οικογένεια. Ο ένας πάνω στον άλλο δηλαδή. Το εργαστήρι υφαντικής της μητέρας και αργότερα της αδελφής απαραίτητο στο κάθε σπίτι. Μια μικρή καμινάδα στη γωνιά του σπιτιού για θέρμανση και μαγειρική µε ξύλα φυσικά. Υπήρχε και μια εσοχή στον τοίχο που τη λέγαμε σταμνοστάτη.\nΕκεί ήταν το σταμνί µε το νερό για να πιούμε και να μαγειρέψουµε. Πηγές δεν είχαµε. Το νερό το παίρναμε από το πηγάδι. Όλοι οι πατεράδες της γειτονιάς ήταν βοσκοί, εκτός του θείου του Γιώργη, του άντρα της Θηρεσίας που ήταν γεωργός.\nΤον χειμώνα οι βοσκοί πήγαιναν στα χειμαδιά τα πρόβατα, γιατί το κρύο είναι πολύ όταν τα χιόνια πλακώνουν τα όρη. Όταν είχε χιόνι συνήθως δεν κάναµε μάθημα. Τα σχολεία παρέμεναν κλειστά, προς μεγάλη µας ευχαρίστηση. Θυμάμαι έναν χειμώνα που ξυπνήσαμε ένα πρωί και το χιόνι ήταν κοντά στο ένα μέτρο και συνέχιζε να χιονίζει. Η εικόνα μαγική από τα τζάμια, να πέφτει το χιόνι σαν μικρές πεταλούδες. Παραμέναµε στα κρεβάτια για να είμαστε ζεστοί.\nΟ θείος ο Γιώργης ήταν ο µόνος άντρας στη γειτονιά. Με το φτυάρι ξεχιόνιζε τις πόρτες και έφερνε ξύλα από το σπίτι του και γάλα από τις αίγες του. «Καλή χιονιά» έλεγε, μόλις άνοιγε η κάθε πόρτα, χαμογελαστά. Οι μέρες περνούσαν µε τη βοήθεια του ενός για τον άλλον.\nΚάποια μέρα που οι πιο «μεγάλοι» από εμάς βγήκαν στο χιόνι να παίξουν, άνοιξαν έναν μικρό λάκκο. Μετά έβαλαν κλαδιά και από πάνω χιόνι. Η παγίδα ήταν έτοιμη για τον άτυχο κουλουρά που περνώντας έπεσε. Σκόρπισαν τα κουλούρια από τη λαμαρίνα και οι μικροί «ληστές» άρπαξαν από ένα κουλούρι και εξαφανίστηκαν. Εκείνος έδωσε τόπο στην οργή και γέλασε πικρά, αλλά γέλασε.\nΣτήναμε παγίδες και για τους άτυχους σπουργίτες. Τους πιάναµε και μετά τους ψήναμε στα κάρβουνα. Όταν έβγαινε ο ήλιος και το χιόνι υποχωρούσε, μέσα σε μια λεκάνη η μητέρα έβαζε χιόνι καθαρό και μετά έχυνε από πάνω το πετιμέζι, το λικέρ του σταφυλιού, το ανακάτευε και µε τα κουταλάκια τρώγαμε την «αρχαία» γρανίτα.\nΣτο σχολείο µας κάθε τάξη είχε και μια ξυλόσομπα. Κάθε πρωί μαζί µε την τσάντα µας (που ήταν υφαντή) έπρεπε να κρατάµε και ένα ξύλο για τη σόμπα από το σπίτι.\nΣκουπίδια τότε δεν είχαµε. Θυμάμαι τα χαρτιά πήγαιναν στην τουαλέτα. Ο,τι έμενε από φαγητό, αν έμενε βέβαια, πήγαινε στα γουρούνια και τα αποκαθαρίδια στις κατσίκες.\nΤο γάλα καμιά φορά ήταν κονσέρβα σε κουτί. Θυμάμαι τη φωτογραφία πάνω, µε ένα παιδί να θηλάζει και τη λεζάντα «μικρή Ολλανδέζα».\nΣε αυτά τα κουτάκια, λοιπόν, ο κυρ Γιάννης ο Καλαητζής, κολλούσε ένα χεράκι, τα έκανε κούπα και το χρησιμοποιούσαµε για να πίνουμε νερό και τσάι. Ο θείος ο Γιώργης είχε καζάνι και έβγαζε τη ρακή. Θυμάμαι την εικόνα του. Ήταν σαν αρχαίος θεός, καθώς μέσα στους ατμούς άδειαζε το καζάνι από τα τσίκουδα µε μια μεγάλη πιρούνα και έριχνε μέσα τα καινούργια στράφυλα για την επόμενη καζανιά.\nΜετά θυμάμαι να βάζει το καπάκι, να συνδέει τη σωλήνα και µε ζύμη να κολλάει τις ενώσεις για να µη βγαίνει ο ατμός. Όταν ήθελε να δοκιμάσει την ποιότητα της ρακής, γέμιζε ένα ποτηράκι, το σκέπαζε µε την παλάμη του και μετά το χτυπούσε πάνω στον μηρό του. Έβγαζε την παλάμη και η ρακή ήταν γεμάτη χάντρα σαν κολιέ γύρω γύρω στο ποτήρι.\nΑν δεν είχε, δεν ήταν δυνατή. Και μετά κέρναγε τους φίλους του που κάθονταν µε τις ώρες να τρώνε και να πίνουν ρακή και να κουβεντιάζουν µε πειράγματα και χαρά. Κάποια στιγμή ο θείος ο Γιώργης -θυμάμαι σαν τώρα- πήρε μια ζεστή οφτή πατάτα από τη φωτιά, τη χτύπησε στα χοντρά, κατάμαυρα χέρια του για να φύγει η στάχτη και µου την προσέφερε µε πατρικό χαμόγελο. Μου φάνηκε σαν να έπαιρνα χρυσό µήλο από το χέρι βασιλιά!\nΈνα βράδυ μια παρέα άντρες γλεντούν στο καφενείο µε τη λύρα. Το πρωί τούς βρίσκει στα στενά του χωριού να κατεβαίνουν αργά και να τραγουδούν. Συνηθίζεται όταν περνούν μπροστά από τα σπίτια οι νοικοκυρές να βγαίνουν για να κεράσουν την παρέα µε ό,τι έχουν.\nΜια γυναίκα, η Στεφανίνα, δεν είχε τίποτε να κεράσει. Βγήκε στην πόρτα µε τα ποτήρια της ρακής γεμάτα νερό. Ήπιαν και ευχήθηκαν. Το νερό τελικά έγινε ρακή από τη μεγάλη στιγμή που ένωσε την ανέχεια µε την ανθρωπιά και τη μερακλοσύνη!\nΗ μοδίστρα Ελένη είχε μια μηχανή Σίνγκερ. Ακουγόταν από μακριά ο χαμηλός ήχος της όταν τη δούλευε. Μου άρεσε πολύ. Καμιά φορά µε καλούσε να πάω να πάρω το «Ροµάντσο» από τον εισπράκτορα του λεωφορείου που του είχε παραγγείλει να το φέρει από το Ηράκλειο. Η Ελένη µε το γλυκό πρόσωπο και το αγαθό χαμόγελο. Είχε πάντα μια μικρή κλωστή στα ωραία της χείλη αφημένη.\nΚαι μια αλησμόνητη εικόνα της μάνας µου όταν ερχόταν κουρασμένη από το περιβόλι, ιδρωμένη, κατακόκκινη από τον ήλιο, µε ένα μάτσο άγρια ρόδα. Τα έβαζε στο ποτήρι, στη μέση του τραπεζιού και άρχιζε τις δουλειές μέσα στο σπίτι. Ο πιο γλυκός ήχος ήταν ο χτύπος της βέρας της πάνω στα πιάτα όταν τα έπλενε..\n** Του Λουδοβίκου των Ανωγείων, από τη στήλη “Με δυο λέξεις και ένα βλέμμα” της εφημερίδας Έθνος της Κυριακής.


Οι ελέφαντες συμπαραστέκονται στους «φίλους» τους - Ειδήσεις - νέα - Το Βήμα Online\n19 Φεβρουαρίου 2014, 14:29 Ενημερώθηκε: 19 Φεβρουαρίου 2014, 14:30\nΗ μελέτη των ειδικών επικεντρώθηκε σε μια ομάδα 26 ασιατικών ελεφάντων που ζούσαν υπό συνθήκες αιχμαλωσίας σε προστατευόμενη περιοχή στη νότια Ταϊλάνδη. Για ένα διάστημα περίπου ενός έτους, οι ερευνητές παρακολουθούσαν τη συμπεριφορά των παχύδερμων. Είδαν, μεταξύ άλλων, ότι όταν κάποιος ελέφαντας εμφάνιζε συμπεριφορές στρες οι υπόλοιποι ανταποκρίνονταν προσπαθώντας να τον βοηθήσουν.\nΌπως φάνηκε λοιπόν, οι γύρω ελέφαντες ανταποκρίνονταν στον στενοχωρημένο φίλο τους με τρόπο που θα μπορούσε να παραπέμπει στην ανθρώπινη συμπεριφορά, καθώς έσπευδαν να τον παρηγορήσουν χρησιμοποιώντας σωματική επαφή μέσω της προβοσκίδας τους.\nΠαρηγοριά στον… ελέφαντα\nΟι ερευνητές παρατήρησαν ότι ο στενοχωρημένος ελέφαντας θα πήγαινε σε ένα πιο απόμερο σημείο, ενώ λίγο αργότερα ένας δεύτερος ελέφαντας θα τον ακολουθούσε βάζοντας τρυφερά την προβοσκίδα του επάνω στο κεφάλι ή μέσα στο στόμα του. Η κίνηση της προβοσκίδας στο στόμα, σύμφωνα με τους ειδικούς, φαίνεται να μεταφράζεται ως χειραψία ή αγκαλιά.\n«Πρόκειται για μια πολύ ιδιαίτερη στιγμή καθώς ο πρώτος ελέφαντας θα μπορούσε να δαγκώσει την προβοσκίδα του δεύτερου. Ωστόσο κάτι τέτοιο δεν συμβαίνει. Είναι σχεδόν σαν να λέει ο δεύτερος: “Είμαι εδώ για να σε βοηθήσω, όχι για να σε πληγώσω”» εξηγεί ο επικεφαλής της μελέτης δρ Τζόσουα Πλότνικ.\nΕπιπλέον, οι ερευνητές παρατήρησαν ότι ο ελέφαντας που έσπευδε να βοηθήσει τον φίλο του, χρησιμοποιούσε πολύ συγκεκριμένους ήχους. «Οι ήχοι αυτοί θυμίζουν σχεδόν “τιτίβισμα”» αναφέρει ο ίδιος. «Δεν έχω ξανακούσει τέτοιους ήχους από έναν ελέφαντα, όταν για παράδειγμα εκείνος βρίσκεται μόνος κάπου. Ενδεχομένως να είναι ένα σαν να λέει ο ένας στον άλλον, “Σςςςςς, όλα θα πάνε καλά”. Σαν το είδος του καθησυχαστικού ήχου, που θα χρησιμοποιούσε για παράδειγμα, ένας ενήλικος για να παρηγορήσει ένα μωρό» προσθέτει ο δρ Πλότνικ.\n«Δεδομένων των ισχυρών κοινωνικών δεσμών που διατηρούν οι ελέφαντες στις ομάδες τους, το γεγονός ότι ενδιαφέρονται τόσο για τους άλλους δεν αποτελεί έκπληξη» αναφέρει ο δρ Φρανς ντε Βαλ, ειδικός στη συμπεριφορά των πρωτευόντων, καθηγητής στο Πανεπιστήμιο Εμορι και ένας εκ των συγγραφέων της μελέτης.\n«Από τη μελέτη μας φάνηκε ότι οι ελέφαντες στρεσάρονται όταν βλέπουν τους συντρόφους τους στενοχωρημένους και κάνουν κινήσεις προκειμένου να τους ηρεμήσουν παρόμοιες με εκείνες που χρησιμοποιούν οι άνθρωποι και οι χιμπαντζήδες» προσθέτει ο ίδιος.\nΤα νέα ευρήματα έρχονται να ενισχύσουν προηγούμενες μελέτες οι οποίες είχαν δείξει ότι οι ελέφαντες έχουν την ικανότητα της ενσυναίσθησης – του να βιώνουν δηλαδή τα συναισθήματα του διπλανού τους και να ανταποκρίνονται σε αυτά στην προσπάθειά τους να βοηθήσουν.


Οι μπαταχτσήδες του ελληνικού τουρισμού\nΔημοσιεύθηκε στις 9 Απριλίου, 2015 9 Απριλίου, 2015 Δημοσιεύθηκε από Άποψη\nΌλοι συμφωνούμε ο τουρισμός είναι η εθνική μας βιομηχανία, αλλά τι κάνουμε για να τον προστατέψουμε; Πάρτε για παράδειγμα τον κλάδο των ταξιδιωτικών γραφείων. Υπάρχουν αυτή τη στιγμή γραφεία με μηδέν αξιοπιστία, που κρέμονται από μία κλωστή με τον κίνδυνο να βαρέσουν κανόνι αφήνοντας ξεκρέμαστους εκατοντάδες Έλληνες αλλά και ξένους τουρίστες και αμαυρώνοντας το πρόσωπο της χώρας στο εξωτερικό. Κι όμως αυτά τα γραφεία συνεχίζουν να διαφημίζονται σαν να μην τρέχει τίποτα αδιαφορώντας για χρέη και υποχρεώσεις. Και σας ρωτώ; Γιατί να την βγάζουν πάντα καθαρή οι μπαταχτσήδες που φορτώνουν με φέσια εκατοντάδων χιλιάδων ευρώ άλλα τουριστικά γραφεία και αεροπορικές εταιρείες;\nΚαι παραδείγματα δυστυχώς υπάρχουν πολλά. Από την Airfastickets, που ενώ την κυνηγάει η μισή παγκόσμια τουριστική αγορά, παρόλα αυτά συνεχίζει να παίρνει «βραβεία» και να παραχωρεί φαραωνικές συνεντεύξεις, μέχρι το Joy και άλλα πολλά πρακτορεία.\nΑς μάθουμε επιτέλους από το πάθημα των Ρώσων που βαρούν συνεχώς κανόνια αλλά και κάποιων δικών μας πρακτορείων. Από της αλήστου μνήμης εποχή του Manos Travel μέχρι το ταξιδιωτικό πρακτορείο Superior Travel που χε βαρέσει κανόνι πριν από λίγα χρόνια αφήνοντας στον αέρα τις σχολικές εκδρομές εκατοντάδων μαθητών από τη Βόρεια Ελλάδα (εισπράττοντας φυσικά προκαταβολές). Ή το γραφείο “ΜΠΟΥΤΑΚΟΓΛΟΥ ΤRAVEL” από τις Σέρρες που έβαλε τα λεφτά για μαθητική εκδρομή στην τσέπη του και δεν πλήρωσε τίποτα.\nΔυστυχώς υπάρχει κι αυτή η γκρίζα πλευρά του ελληνικού τουρισμού. Ας ευαισθητοποιηθούν επιτέλους οι αρμόδιοι για να τελειώνουμε με όσους πουλώντας αέρα δυσφημούν το πιο πολύτιμο προϊόν της χώρας μας, τον τουρισμό.\nΚι όπως λέει το ρητό: Μπορείς να τους ξεγελάς όλους για λίγο καιρό, λίγους όλο τον καιρό, αλλά όχι όλους όλο τον καιρό.\nΕΘΝΙΚΗ ΒΙΟΜΗΧΑΝΙΑ, ΜΠΑΤΑΧΤΣΗΔΕΣ, ΤΟΥΡΙΣΜΟΣ


Η μέθοδος της στρουθοκαμήλου | Η Εφημερίδα των Συντακτών\nΕΝΤΥΠΗ ΕΚΔΟΣΗ 04.05.2022, 09:07\nΤο γεγονός ότι η Νέα Δημοκρατία είναι μια κυβέρνηση που χειραγωγεί την επιστήμη το εμπεδώσαμε τα χρόνια της πανδημίας. Λαθροχειρίες στην καταγραφή των κρουσμάτων, εργαλειοποίηση των επιστημόνων, απαξίωση του νοσοκομειακού δυναμικού ήταν ο επικοινωνιακός βραχίονας της πολιτικής της.\nΧθες έκανε ένα βήμα παραπέρα, με... μεθοδολογικές παρατηρήσεις στους Δημοσιογράφους Χωρίς Σύνορα. Χωρίς αιδώ, ο κυβερνητικός εκπρόσωπος επιχείρησε να απαξιώσει την έκθεση της διεθνούς οργάνωσης, που δείχνει ότι η χώρα μας καταβαραθρώνεται στους δείκτες ελευθερίας του Τύπου. Η είδηση αποσιωπήθηκε από πολλά μέσα ενημέρωσης και μεταδόθηκε παραποιημένη από το κυβερνητικό Αθηναϊκό Πρακτορείο Ειδήσεων.\nΣε ελεύθερη πτώση από τότε που η Δεξιά ανέλαβε τα ηνία, η Ελλάδα βρέθηκε στην 108η θέση ανάμεσα σε 180 χώρες. Τελευταία στην Ευρωπαϊκή ;Eνωση και κάτω ακόμα και από χώρες με απολυταρχικά καθεστώτα. Μόλις μέσα σε ένα χρόνο κατρακύλησε 38 θέσεις.\nΜε πολιτικές που εξοντώνουν οικονομικά τον ανεξάρτητο Τύπο, απόπειρες εξαγοράς με τις περιβόητες «λίστες Πέτσα», συστηματική βία κατά των δημοσιογράφων, παρεμπόδιση στην πρόσβαση στην πληροφορία ακόμα και με επιστράτευση ενστόλων, η κυβέρνηση προσπαθεί να μας πείσει πως το πρόβλημα με τον Τύπο στην Ελλάδα είναι... απλώς μεθοδολογικό.\nΆραγε, εξίσου μεθοδολογικό πρόβλημα είχε η έκθεση του Media Freedom Rapid Response που συνυπογράφουν έξι διεθνείς οργανώσεις και όπου τονίζεται πως «οι ειδήσεις που θεωρούνται άβολες ή μη κολακευτικές για την κυβέρνηση δεν δημοσιεύονται σε πολλά μέσα»;\nΜήπως πάσχει μεθοδολογικά και το Διεθνές Ινστιτούτο Τύπου που αναλύει τον τρόπο με τον οποίο εργαλειοποιήθηκε η κρατική επιχορήγηση για εκστρατείες ενημέρωσης του κοινού σε σχέση με την πανδημία ώστε να ελεγχθεί ο Τύπος, κάνοντας ειδική αναφορά στην Ελλάδα; Μήπως είναι μεθοδολογικά ανεπαρκής και η Διεθνής Αμνηστία, η οποία κάνει καμπάνια για τους χτυπημένους από την αστυνομία λειτουργούς του Τύπου στη χώρα μας;\nΘα ήταν αστείος ο κυβερνητικός ισχυρισμός αν δεν γινόταν με ανεξιχνίαστη ακόμα -έναν χρόνο μετά- τη δολοφονία του Γιώργου Καραϊβάζ. Αν δεν διώκονταν δημοσιογράφοι επειδή έκαναν έρευνα ή αν δεν παρακολουθούνταν από την ΕΥΠ ή αν δεν έμεναν ανάπηροι από τα χέρια της αστυνομίας. Η Νέα Δημοκρατία νομίζει πως μπορεί να μας πείσει ότι η Ελευθερία του Τύπου είναι απλώς μια κοπέλα με παράξενο όνομα... Μόνο ντροπή.


Πρόγνωση καιρού για την Τρίτη 5/2 | Atlantea\nΑρχική ΕΠΙΚΑΙΡΟΤΗΤΑ ΚΟΙΝΩΝΙΑ Πρόγνωση καιρού για την Τρίτη 5/2\nΠρόγνωση καιρού για την Τρίτη 5/2\nΣημαντική μεταβολή του καιρού αναμένεται από το απόγευμα της Τρίτης 5/2 και από τα νοτιοδυτικά της χώρας, με ισχυρές βροχές και καταιγίδες που κατά τόπους θα συνοδεύονται από χαλαζοπτώσεις και θα επηρεάσουν την Πελοπόννησο και την Κρήτη, από τις βραδινές ώρες τα νησιά του Ιονίου (νότια της Κέρκυρας), την ανατολική Στερέα (και την Αττική), την Εύβοια, τις Κυκλάδες, τα νησιά του ανατολικού Αιγαίου και τα Δωδεκάνησα.\nΑπό τις βραδινές ώρες θα σημειωθούν χιονοπτώσεις, κατά τόπους πυκνές, στα ορεινά της Πελοποννήσου και της κεντρικής Στερεάς. Οι άνεμοι θα πνέουν από ανατολικές διευθύνσεις, με την έντασή τους να φτάνει στα πελάγη τα 9 και πιθανώς στα νοτιοανατολικά τα 10 μποφόρ. Ευνοείται η μεταφορά σκόνης κυρίως στα δυτικά και τα νότια.\nΣε ό,τι αφορά τις Κυκλάδες και την Κρήτη, αναμένονται αραιές νεφώσεις που βαθμιαία θα πυκνώσουν και από το μεσημέρι θα σημειωθούν βροχές και καταιγίδες, κατά τόπους ισχυρές από το απόγευμα στην Κρήτη και από το βράδυ στις Κυκλάδες. Από αργά τη νύχτα και από τα νότια, τα φαινόμενα θα εξασθενήσουν. Οι άνεμοι θα πνέουν ανατολικοί νοτιοανατολικοί 7-8 και τοπικά 9 μποφόρ που από τη νύχτα θα στραφούν σε νοτιοδυτικούς και θα εξασθενήσουν. Η θερμοκρασία θα κυμανθεί από 10 έως 19 βαθμούς Κελσίου.\nΠροηγούμενο άρθροΣυνεδρίαση Δημοτικού Συμβουλίου Θήρας στις 8/2\nΕπόμενο άρθροChallenge Cup: ΑΟ Θήρας – Aydin BBSK την Τετάρτη για το πρώτο βήμα πρόκρισης


Πρόγραμμα για την προώθηση της καινοτομίας - ΕΝΑ ΚΙ ΕΝΑ Οικονομία\nHome Οικονομία Πρόγραμμα για την προώθηση της καινοτομίας\nΕΝΑ ΚΙ ΕΝΑ Οικονομία 10:38 π.μ. Οικονομία Edit\nΠαρεμβάσεις σε τέσσερα επίπεδα επιχειρεί η κυβέρνηση για τη μετάβαση της χώρας στην «4η Βιομηχανική Επανάσταση». Δηλαδή, σε μια νέα εποχή όπου όλα τα επιμέρους συστήματα στις βιομηχανικές εγκαταστάσεις και τις γραμμές παραγωγής δια-συνδέονται και επικοινωνούν μεταξύ τους, με κεντρικό ρόλο σε αυτή τη διαδικασία να καταλαμβάνει το στοιχείο της διαλειτουργικότητας.\nΑυτό υπογράμμισε ο αναπληρωτής υπουργός Οικονομίας και Ανάπτυξης, Αλέξης Χαρίτσης, στη σημερινή εκδήλωση του Συνδέσμου Βιομηχανιών Αττικής και Πειραιώς (ΣΒΑΠ) με θέμα «Η 4η Βιοµηχανική επανάσταση ως ευκαιρία για την επαναβιοµηχάνηση της Ελλάδας».\nΤα επίπεδα στα οποία ήδη προωθούνται παρεμβάσεις όπως είπε ο αναπληρωτής υπουργός είναι τα εξής:\n- Επαναπροσδιορισμός του χάρτη της τριτοβάθμιας εκπαίδευσης – ενοποίηση σχολών/τμημάτων, κατάργηση τμημάτων άνευ ουσίας.\n- Περιφερειακά Συμβούλια – σύνδεση των ΑΕΙ, ΤΕΙ και Ερευνητικών Ιδρυμάτων με τις τοπικές οικονομίες.\n- ΕΛΙΔΕΚ – ενίσχυση μεταπτυχιακών, διδακτορικών και μεταδιδακτορικών φοιτητών.\n- Ερευνώ – Δημιουργώ – Καινοτομώ (410 εκατ. ευρώ) για την ενίσχυση της έρευνας και της καινοτομίας και τη σύνδεσή της με την παραγωγή και τις επιχειρήσεις. Οικονομική αξιοποίηση ώριμων ερευνητικών αποτελεσμάτων μέσα από τη συνεργασία και τις συμπράξεις ερευνητικών ιδρυμάτων και επιχειρήσεων.\n- Δύο νέα προγράμματα – Ψηφιακό Βήμα και Ψηφιακό “Αλμα (100 εκατ. ευρώ) για την ψηφιακή αναβάθμιση των ΜμΕ. Προκήρυξη 25 Μαΐου.\n- “Αλλες παρεμβάσεις στήριξης της καινοτομίας αλλά και παραδοσιακών κλάδων της οικονομίας πχ προγράμματα κατάρτισης εργαζομένων σε νέες δεξιότητες.\n- Αναπτυξιακός νόμος – προσανατολισμένος στη βιομηχανία και τη μεταποίηση, έμφαση στις ΜΜΕ, προτεραιότητα οι ΤΠΕ. Μέσα στο επόμενο δεκαπενθήμερο προκηρύσσεται νέο καθεστώς (100 εκατ. ευρώ) για την προώθηση της καινοτομίας των επιχειρήσεων – χωρίς όριο μεγέθους επιχείρησης (συν νέο καθεστώς για την προώθηση των συνεργειών και των δικτυώσεων – 100 εκατ. ευρώ).\nΥποδομές στην ευρυζωνικότητα – οπτικές ίνες.\nΣτρατηγική για τον ψηφιακό μετασχηματισμό της βιομηχανίας\n- Εθνική Δράση για την ανταγωνιστικότητα της βιομηχανίας προωθεί τον τριπλό ευρωπαϊκό ενεργειακό στόχο – μείωση 20% εκπομπών αερίων του θερμοκηπίων, αύξηση 20% ποσοστού ενέργειας από ΑΠΕ, 20% αποτελεσματικότερη χρήση ενέργειας.\n- Κέντρα Ψηφιακής Καινοτομίας – υπάρχουν ήδη 11 στην Ελλάδα με στόχους την πληροφόρηση, επίδειξη καλών πρακτικών, εκπαίδευση, σχεδιασμό.\n- Ηλεκτρονική υπογραφή – κατάργηση του χαρτιού, μείωση της γραφειοκρατίας, διαφάνεια, εξοικονόμηση έως και 400 εκατ. ευρώ τον χρόνο.\n- Απλοποίηση σύστασης και αδειοδότησης επιχειρήσεων – one stop shops.


2 πλεξούδες- 3 διαφορετικά χτενίσματα που θα σε βγάλουν «ασπροπρόσωπη» το ΠΣΚ! - Queen.gr\n2 πλεξούδες- 3 διαφορετικά χτενίσματα που θα σε βγάλουν «ασπροπρόσωπη» το ΠΣΚ!\nΑν η Άνοιξη ήταν γυναίκα τότε θα είχε μακριές, ανάλαφρες πλεξούδες στα μαλλιά, θα φορούσε αέρινα, boho φορέματα και θα μάζευε λουλούδια σε κάποιο καταπράσινο λιβάδι, μακριά από την πόλη! Και επειδή στην εικόνα και μόνο των απέραντων ανθισμένων λιβαδιών καμιά μας δεν μένει ασυγκίνητη , αυτό το Σαββατοκύριακο θα γίνουμε «Άνοιξη» (το παίρνουμε απόφαση), θα ψάξουμε την Άνοιξη (όσες τυχερές καταφέρουμε να αποδράσουμε) ή έστω θα φέρουμε την Άνοιξη στους γύρω μας με το look μας!\nΞέχνα τα βαρετά ρούχα, τα σκούρα χρώματα από το μακιγιάζ μέχρι και το outfit σου, τις υποχρεώσεις, το ίδιο κάθε μέρα χτένισμα και δοκίμασε κάτι πιο ξεχωριστό, πιο ανοιξιάτικο και λαμπερό! Βρήκαμε, λοιπόν, τρία σε ένα τέλεια και πανεύκολα χτενίσματα που μπορείς να ξεκινήσεις να κάνεις από σήμερα και θα σε βγάλουν ασπροπρόσωπη αυτό το Π-Σ-Κόπου και αν βρίσκεσαι στην πόλη ή στην εξοχή!\nΣτην ουσία πρόκειται για ένα χτένισμα (δύο ανάποδες γαλλικές πλεξούδες) που μπορείς να δοκιμάσεις κάνοντας 3 διαφορετικές εκδοχές, μιας για κάθε μέρα και ανάλογα με την περίσταση. Για παράδειγμα αν έχεις γάμο το Σάββατο το βράδυ μπορείς να δοκιμάσεις το σινιόν, αν έχεις να βγεις βόλτα μπορείς να πιάσεις τα μαλλιά σου σε ponytail!\nΗ δική μας Δήμητρα, λοιπόν, μας «δάνεισε» τα υπερτέλεια καστανόξανθα μαλλιά της και μαζί με τη βοήθεια των φανταστικών κοριτσιών από το κομμωτήριο Hair Tonic, στην Γλυφάδα, σου δείχνουμε βήμα-βήμα πώς θα το πετύχεις και μόνη σου!\nΔες όλα τα βήματα στη gallery!\nHair Tonic Λαοδικης 40, Γλυφάδα\nΦωτός: Λευτέρης Παρτσάλης


Αρχείο νέων - LetsFamily.gr Διασκέδαση, εκπαίδευση για γονείς και παιδιά15 υγιεινά σνακ που τα παιδιά λατρεύουν - LetsFamily.gr Διασκέδαση, εκπαίδευση για γονείς και παιδιά\n15 ΥΓΙΕΙΝΑ ΣΝΑΚ ΠΟΥ ΤΑ ΠΑΙΔΙΑ ΛΑΤΡΕΥΟΥΝ\n15 υγιεινά σνακ που τα παιδιά λατρεύουν\nΌσο κι αν το προσπαθήσετε είναι εξαιρετικά δύσκολο να κόψετε την αγάπη των παιδιών για τα μικρά σνακς. Ενδεχομένως, να μην χρειάζεται να το κάνετε κιόλας. «Τα παιδιά, ειδικότερα τα πιο μικρά, έχουν άστατες διατροφικές συνήθειες. Έτσι, εάν τα σνακς είναι υγιεινά, τότε μπορεί να καλύψουν διατροφικά κενά» εξηγεί η παιδίατρος Μίριαν Γιάκομπσεν, μιλώντας στο WebMD. Αντί να τα απαγορεύσετε λοιπόν, φροντίστε τα σνακς των παιδιών να έχουν υψηλή διατροφική αξία, λιγότερη ζάχαρη και λιγότερα λιπαρά. Δείτε μερικές προτάσεις από υγιεινά σνακς που τα παιδιά θα λατρέψουν.\n1.\tΠοπκορν που θα φτιάξετε μόνοι σας με ελαιόλαδο που δεν θα τσιγαρίσετε\n2.\tΜπισκότα από δημητριακά\n3.\tΠαγωτό με χαμηλά λιπαρά ή παγωμένο γιαούρτι με φρέσκα φρούτα\n4.\tΚράκερ ολικής αλέσεως, με κατσικίσιο τυρί και φρούτα\n5.\tΛαχανικά (ωμά ή ψητά) με ντρέσινγκ χαμηλών λιπαρών και ένα βρασμένο αυγό\n6. Βρώμη με γάλα που ζεσταίνετε με 1 κουταλάκι του γλυκού σκόνη και γαρνίρετε με βατόμουρα ή φράουλες\n7.\tΚουλούρια ολικής αλέσεως με φυστικοβούτηρο και μαρμελάδα\n8.\tSmoothie σοκολάτας: Συνδυάστε ένα φλιτζάνι γάλα, ½ φλιτζάνι γιαούρτι βανίλιας, ½ φλιτζάνι κεράσια χωρίς κουκούτσι και 2 κουταλιές της σούπας μαύρης σοκολάτας. Ανατακατεύετε στο μπέντερ μέχρι να μαλακώσει\n9.\tΔημητριακά ολικής αλέσως με γάλα\n10.\tΓιαούρτι με σπιτική μαρμελάδα ή με μέλι και καρύδια\n11.\tΣπιτική πίτσα 12.\tΦτιάξτε μόνοι σας σάντουιτς με ελαφρά υλικά και λαχανικά. Μπορείτε να τα κάνετε πολύ πιο διασκεδαστικά από το συνηθισμένο τοστ, χρησιμοποιώντας αραβικές πίτες ή τορτίγιας που θα ρολάρετε και στη συνέχεια θα κόψετε σε ροδέλες, μπαγκέτες, bagels, κουλούρι Θεσσαλονίκης…. Τα σάντουιτς μπορεί να είναι είτε αλμυρά (λιαστή ντομάτα, αγγούρι, καρότο, τυρί και ζαμπόν αν έχετε ψυγείο) ή γλυκά με μέλι, ταχίνι, φυστικοβούτυρο ή μαρμελάδα. Καλό είναι τα σάντουιτς να είναι κομμένα σε μικρές μερίδες για να μην φάτε πολύ. Εάν δεν έχετε ψυγείο αποφύγετε το τυρί, τα αλλαντικά, το αυγό και τη μαγιονέζα.\n13.\tΜία ακόμη ιδέα είναι ένα μίγμα δημητριακών. Πάρτε σακούλες αποθήκευσης τροφίμων (εάν έχετε τις σακούλες επανασφράγισης ακόμη καλύτερα). Γεμίστε τις με ξηρούς καρπούς (όσο το δυνατόν πιο ανάλατους) και αποξηραμένα φρούτα. Αμύγδαλα, καρύδια και σταφίδες και ξερά σύκα είναι ένας καλός συνδυασμός.\n14.\tΣπιτικό παγωτό από φρέσκα φρούτα\n15. Σορμπέ σοκολάτας από τα χεράκια σας Μοιράσου το


Ή γερόντισσα Ναταλία η «διά Χριστόν σαλή» – Ιερός Ναός Αγίου Αχιλλίου\nΗ Ναταλία ήταν μια «διά Χριστόν σαλή» πού ζούσε σ’ ένα φτωχικό σπιτάκι και έκοιμήθη το 1975 σέ ηλικία 138 ετών!\nΜια ήμερα την επισκέφθηκε μια γυναίκα άρρωστη, πού έπασχε από βαριά πτώση των σπλάγχνων και δεν μπορούσε να σηκώσει ούτε ένα κανάτι νερό. Είχε ακούσει για τη χάρη της Ναταλίας κι’ έφθασε με πολύ πόθο εκεί για να την βοηθήσει στην υγεία της. Ή Γερόντισσα την υποδέχθηκε με καλοσύνη και την προσφώνησε με τ’ όνομα της, χωρίς να την έχει ξαναδεί ή να έχει ακούσει κάτι γι’ αυτή. Της είπε να πάει να φέρει δύο κουβάδες γεμάτους νερό! Στους δισταγμούς της για την αδυναμία της, της επέμενε, και μάλιστα της είπε να τούς γέμιση μέχρις επάνω.\nΤο θαύμα μαθεύτηκε σ’ όλη την περιοχή. Ή μητέρα ενός νέου ήθελε να πάει με τον γιό της αυτόν να την επισκεφθούν. Ό νέος αρνιόταν επίμονα. Όμως, μετά από λίγο καιρό άρχισε να θερμαίνεται ή καρδιά του, αλλά ντρεπόταν να πει στη μητέρα του την αλλαγή της γνώμης του. Μόνο της είπε, πως θα επισκεφθεί τη Ναταλία μόνος του. Πράγμα το όποιο έκανε. Ή Ναταλία, από πολύ καιρό, δεν δεχόταν άνδρες στο κελί της, γιατί πολλούς πειρασμούς είχε πάθει απ’ αυτούς, με το να την κυνηγούν για την ενάρετη ζωή της και να την κτυπούν υπακούοντας στους δαίμονες. Όμως σ’ αυτόν τον νέο έκανε εξαίρεση.\nΔιηγούνται πολλά για την μακάρια Ναταλία. Με την προσευχή της έκανε καλά πολλούς αρρώστους, δίνοντας τους να πιουν αγιασμένο νερό και να βάλουν απ’ αυτό πάνω στον πόνο τους. Τυφλοί και δαιμονισμένοι έβρισκαν εκεί την ίαση τους. Αλκοολικοί, διαζευγμένοι, απελπισμένοι και φτωχοί, ανάπαυση και παρηγοριά.\nΌταν οι Αρχές του τόπου ανησύχησαν για την κίνηση πού δημιουργήθηκε γύρω της και θέλησαν να την εξορίσουν, συνέβη το έξης: Ό υπεύθυνος πού θα πήγαινε να εκτέλεση την απόφαση αυτή, βρήκε ξαφνικά το παιδί του παράλυτο, από τη μέση και κάτω. Το πήρε αμέσως στην αγκαλιά του κι έτρεξε στη Ναταλία να προσευχηθεί γι’ αυτό. Το παιδί έγινε καλά και ό πατέρας του δεν μπόρεσε να πραγματοποίηση την απειλή του…\nΉ Ναταλία δεν είχε σπίτι δικό της. Φιλοξενούνταν σέ μια ευσεβή χριστιανή. Όταν επέστρεψε από ένα ταξίδι του ό γιός της γυναίκας πού φιλοξενούσε τη Ναταλία, είπε στη μητέρα του, με θυμό και αγανάκτηση, πώς πρέπει να την διώξει από το σπίτι. Ή Ναταλία άκουσε τις φωνές και κάλεσε τη μητέρα να της πει να την υπομείνουν μέχρι την άλλη ήμερα και τότε θα φύγει. Ή μητέρα προτιμούσε να τα χαλάσει με το γιό της παρά να διώξει την άγια αυτή γυναίκα, πού έβλεπε την προσευχή της καθημερινά να θαυματουργή και τα λόγια της να αναπαύουν τόσες πονεμένες ψυχές. Ή Ναταλία, με ιλαρότητα και ηρεμία, την ευχαρίστησε θερμά για την υπομονετική φιλοξενία της και την αγόγγυστη διακονία της και της έδωσε πολλές εγκάρδιες ευχές. Ή γυναίκα δεν καταλάβαινε κι’ επέμενε να της λέει να μη φύγει. Την ιδία νύχτα ή Ναταλία άνεπαύθη εν Κυρίω…\n(«Ορθόδοξος Τύπος» 3-1-1986)/πηγή


Εορτάζοντες την 27ην του μηνός Αυγούστου - Giortazo.gr\nΜαζί με τα άλλα αδέλφια του έκαναν μικρή μοναχική αδελφότητα σε μια μικρή σκήτη στην Αίγυπτο. Ηγούμενος αυτής της αδελφότητας ήταν ο Ποιμήν, που είχε όλα τα προσόντα πραγματικού ποιμένος ψυχών. Η φήμη του είχε φθάσει σε μακρινές περιοχές και πολύς κόσμος ερχόταν να τον δει και να τον συμβουλευθεί.\nΑυτός, όμως, δεχόταν μόνο τους μικρούς και ταπεινούς. Όσοι έρχονταν από περιέργεια, δεν τους δεχόταν, ακόμη κι αν ήταν άρχοντες. Κάποτε ένας απ’ αυτούς θύμωσε που δεν τον δέχθηκε. Και επειδή ήταν δικαστής, συνέλαβε το μοναχογιό της αδελφής του οσίου, με την ιδέα ότι τώρα θα ερχόταν ο ίδιος ο Ποιμήν σ’ αυτόν.\nΟ όσιος, όμως, έγραψε προς αυτόν: “Έξέτασον τον ανεψιόν μου κατά τους νόμους. Είναι ένοχος; Τιμώρησε τον. Εάν όμως δεν είναι, κάμε όπως θέλεις”. Ο δικαστής θαύμασε τα γραφόμενα του οσίου και αμέσως απέλυσε τον ανεψιό του. Όλα αυτά, βέβαια, τα κατάφερνε ο Ποιμήν, διότι καλλιεργούσε το θεμέλιο των αρετών, την ταπεινοφροσύνη.\nΣυχνά μάλιστα έλεγε: ‘Ό άνθρωπος έχει ανάγκη από την ταπείνωσιν, όσην από τον αέρα τον οποίον εισπνέει. Η ταπεινοφροσύνη του πνεύματος είναι η ζωή της ψυχής”. Ο όσιος Ποιμήν πέθανε ειρηνικά, προκύπτοντας σε όλες τις χριστιανικές αρετές.\nΔιαδέχτηκε στον επισκοπικό θρόνο της Ρώμης τον Πάπα Ιούλιο. Όπως αυτός έτσι και ο Αιθέριος ήταν συνήγορος του Αθανασίου του Μεγάλου στους αγώνες που ο πρόμαχος εκείνος της ορθοδοξίας διεξήγαγε κατά του Αρειανισμού και υπέρ του Ορθοδόξου Συμβόλου. Ακόμα, ο Αιθέριος προστάτεψε τον Αρχιεπίσκοπο Κων/πολης Παύλο τον Α’, όταν ο αυτοκράτορας Κωνστάντιος (337 μ. Χ.) επανειλημμένα καταδίωξε για την ορθόδοξη συμπεριφορά του.\nΚαι όταν ο Πάπας Λιβέριος ήλθε την Κων/πολη και διαφώνησε στα εκκλησιαστικά ζητήματα με τον προστάτη του Αρειανισμού αυτοκράτορα Κωνστάντιο, αυτός τον εξόρισε στη Θεσσαλονίκη. Κατόπιν όμως επανήλθε στο θρόνο του και ο θάνατος τον βρήκε να ποιμαίνει πάντοτε θεάρεστα την εκκλησία του. Ο Σ. Ευστρατιάδης, για τον άγιο Αιθέριο, αναφέρει ότι ήταν “εκ των ορθοδόξων πάπων της Ρώμης, των πολεμησάντων τον Αρειανισμόν.\nΑπό του 352 επίσκοπος της Ρώμης, συνετέλεσε να καταλάβωσι τους οικείους θρόνους οι προς αυτόν καταφυγόντες Αλεξανδρείας Αθανάσιος και Παύλος ο όμολογητής· αλλά ο Αρειανός αυτοκράτωρ Κωνστάντιος μετά τον θάνατον του αδελφού αυτού Κώνσταντος, μετεκάλεσεν αυτόν εις Κωνσταντινούπολη και προσεπάθησε να τον έλκυση εις την αϊρεσιν του Αρείου, και μη πεισθέντα έξώρισεν εις Θράκην (354) έπανήλθεν εις τον θρόνον τω 358, τη αξιώσει των χριστιανών της Ρώμης, και άπέθανεν εν ειρήνη τω 365 (κατ’ άλλους το 366)”.\nΈζησε ατά χρόνια του Μεγάλου Κωνσταντίνου και διακρίθηκε για την αρετή και τη γενναία συμμετοχή του στους αγώνες υπέρ της Ορθοδοξίας. Πήρε μέρος στην Α’ Οίκ. Σύνοδο, που έγινε στη Νίκαια, καθώς και σ’ αυτή της Σαρδικής το έτος 347. Επίσης συνέπραξε στο ν’ αθωωθεί ο Μέγας Αθανάσιος από τις εναντίον του κατηγορίες εκ μέρους των Αρειανών.\nΑλλά επειδή ο αυτοκράτορας Κωνστάντιος καταδίωκε αμείλικτα τον Αθανάσιο, το ίδιο έκανε και στον Ιεράρχη της Κορδούης, Όσιο που υπέβαλε σε πολλές εξορίες και κακοπάθειες. Ο Όσιος όμως κράτησε όρθιο το ορθόδοξο φρόνημα του μέχρι τέλους. Δίκαια λοιπόν τον εγκωμιάζει γι’ αυτά ο Θεοδώρητος ενώ ο Μέγας Αθανάσιος τον τιτλοφορεί πατέρα των Επισκόπων.\nΆγνωστος στους αρχαίους Συναξαριστές. Έγινε γνωστός από τυχαία εύρεση της εικόνας του τον 14ο αιώνα στη Ρόδο, όταν έσκαβαν παλιά σπίτια στο νότιο μέρος του παλιού τείχους. Εκεί βρέθηκε αρχαίος ναός με πολλές κατεστραμμένες εικόνες και μεταξύ αυτών και η καλά διατηρημένη εικόνα επί της οποίας ο τότε μητροπολίτης Ρόδου Νείλος ο Β’, ο Διασπωρινός(;) (1355-1369), διάβασε το όνομα του Αγίου “ο άγιος Φανώ”.\nΟ Άγιος παριστανόταν ως νεαρός στρατιώτης, κρατώντας στο δεξιό του χέρι σταυρό, πάνω στον όποιο ήταν λαμπάδα αναμμένη, γύρω δε από την εικόνα τα 12 μαρτύριά του. Τον αρχαίο αυτό ναό ανοικοδόμησε ο Νείλος και τον αφιέρωσε στο όνομα του αγίου Φανουρίου, που όπως φαίνεται συνέταξε και την Ακολουθία του. (Η αναφορά στο Νέο Λειμωνάριο ότι η εικόνα του Αγίου βρέθηκε το 1500 είναι λανθασμένη. Διότι ο επίσκοπος Ρόδου Νείλος υπήρξε τον 14ο αιώνα).\nTags: Άγιος Φανούριος, Εορτάζοντες\nPrevious PostΕορτάζοντες την 26ην του μηνός Αυγούστου\nNext PostΕορτάζοντες την 28ην του μηνός Αυγούστου


"Ακριβή μου διακλαδικότητα" - Το παρασκήνιο της σύγκρουσης Α/ΓΕΕΘΑ με τον Α/ΓΕΝ - OnAlert.gr\nΗ προσπάθεια τόνωσης της διακλαδικότητας στις Ένοπλες Δυνάμεις δεν ήταν ποτέ εύκολη υπόθεση. Πάντα προκαλούσε εντάσεις και συγκρούσεις μεταξύ των Γενικών Επιτελείων. Ήταν θέμα χρόνου και σ΄ αυτή την τελευταία προσπάθεια που γίνεται, η σύγκρουση.\nΑναμενόμενη, γιατί εκτός όλων των άλλων η προσπάθεια έχει τελείως λάθος στόχους. Το Onalert αποκαλύπτει σήμερα όλο το παρασκήνιο των διαφωνιών που υπάρχουν μεταξύ ΓΕΕΘΑ και ΓΕΝ για το ζήτημα της εκπαίδευσης των στρατευσίμων του ΠΝ. Και φωτίζει όλα όσα πραγματικά προκαλούν το πρόβλημα αλλά …δεν λέγονται.\nΠαραδόξως το ΓΕΕΘΑ αντί να επικεντρώσει το θέμα της διακλαδικότητας στην πραγματική και ουσιαστική συνεργασία όλων των Κλάδων για την επίτευξη οικονομίας στη περίοδο ειρήνης στις ασκήσεις και επιχειρήσεις, ξεκίνησε το διακλαδικό κέντρο νεοσυλλέκτων στην Τρίπολη όπου το ΠΝ είχε σοβαρό πρόβλημα και σοβαρές ενστάσεις από την αρχή του εγχειρήματος.\nΤι σχέση έχει με την πραγματική "διακλαδικότητα των Ε.Δ." η εκπαίδευση στρατιωτών, σμηνιτών και ναυτών, σε ένα κέντρο εκπαίδευσης της Π.Α. όπου θα γινόταν καλύτερο έργο αν τις θέσεις των ναυτών σ΄αυτό τις έπαιρνε ο ΣΞ και το ΠΝ παρέμενε στο ένα και μοναδικό του κέντρο εκπαίδευσης, κανείς δεν μπόρεσε να εξηγήσει.\nΑς δεχτούμε όμως ότι ήταν μια κίνηση συμβολική για να σταλεί το μήνυμα από κάτω προς τα πάνω, ότι τ’ αστεία τέλειωσαν και τώρα όλοι “δουλεύουμε διακλαδικά”. Το μήνυμα δεν έφθασε ποτέ από την Τρίπολη στην Αθήνα, αλλά αυτό είναι πολύ μεγάλο θέμα με το οποίο θα ασχοληθούμε σε άλλο άρθρο μας. Το χειρότερο όμως είναι άλλο.\nΌτι η έμπνευση για “διακλαδική” κατάταξη αποδεικνύεται πανάκριβη για το Πολεμικό Ναυτικό, αλλά και για τους ναύτες και τις οικογένειές τους.\nΤι προκύπτει μετά από ένα χρόνο δοκιμής τους συστήματος:\n•Η κατάταξη των ΕΣΣΟ του ΠΝ αποδείχτηκε πολύ πιο ακριβή από όταν η προπαίδευση γινόταν στη Ναυτική Βάση Κανελλόπουλος. Σύμφωνα με τις πληροφορίες του Onalert το επιπλέον κόστος για το ΠΝ ξεπέρασε κατά πολύ τις 200.000 ευρώ ετησίως. Ποσό πολύ σημαντικό γι΄ αυτή τη δύσκολη αυτή περίοδο που διανύουν οι Ε.Δ. καθώς και όλοι οι Έλληνες πολίτες.\n•Το κόστος ανέβηκε δραματικά εξαιτίας των μετακινήσεων των στρατευσίμων αλλά και της υποστήριξης τους από το ΓΕΝ. Κόστος το οποίο κλήθηκε να καλύπτει για 300 έως 500 στρατεύσιμους πολλά χιλιόμετρα μακρυά από την Αθήνα.\n•Μεγάλο οικονομικό πρόβλημα προκλήθηκε και στις οικογένειες των στρατευσίμων του ΠΝ, οι οποίοι στην συντριπτική τους πλειοψηφία σύμφωνα με τα στοιχεία, η πλειοψηφία τους προέρχεται είτε από την Αττική, είτε από την νησιωτική Ελλάδα. Ειδικά για τους νησιώτες το ταξίδι προς την Τριπολη εκτός από ταλαιπωρία είχε και πολύ μεγάλο κόστος!!\n•Επιπλέον η εκπαίδευση στην Τρίπολη δεν παρείχε απολύτως τίποτα χρήσιμο στους ναύτες και ειδικά σ΄ αυτούς που προορίζονταν για τοποθέτηση επί των πολεμικών πλοίων. Ούτε εκμάθηση κολύμβησης δεν μπορούσε να γίνει, που είναι βασικό σε κάποιον που δεν ξέρει και πρέπει να λέγεται ναύτης.\nΜε αυτά τα δεδομένα και κυρίως λόγω του οικονομικού κόστους, το ΠΝ εισηγήθηκε την επιστροφή της κατάταξης και εκπαίδευσης των στρατευσίμων του στη Ναυτική Βάση Κανελλόπουλος στον Σκαραμαγκά. Πρώτα απ΄ όλα για να εξοικονομήσει τα 200.000 και πλέον ευρώ που κανείς δεν μπορεί να φανταστεί πόσο λείπουν από την καθημερινότητα του Όπλου! Και βέβαια για να εκπαιδεύει τους νεοσύλλεκτους κοντά στο στοιχείο της θάλασσας μιας και είναι ναύτες για υπηρεσία θάλασσας και όχι στρατιώτες ή σμηνίτες.\nΤο ΓΕΕΘΑ εμφανίζεται "περιέργως" απολύτως αρνητικό σ΄ αυτή την εισήγηση. Σύμφωνα με τις πληροφορίες του Onalert δεν αποδέχεται το οικονομικό κόστος που παρουσιάζει το ΠΝ αν και οι αριθμοί δεν μπορούν να αμφισβητηθούν.\nΠοια είναι η αιτία της απόλυτης άρνησης ακόμη και για να συζητήσει την εισήγηση του ΠΝ;\nΑυτό πρέπει να το απαντήσει η ηγεσία του ΓΕΕΘΑ. Δεν θα μεταφέρουμε όσα λέγονται κι ακούγονται.\nΕφόσον τα οικονομικά στοιχεία του ΠΝ κριθούν από την πολιτική ηγεσία ακριβή δεν θα υπάρχει καμία δικαιολογία για να μην επιστρέψουν οι ναύτες στον Σκαραμαγκά.\nΕδώ όμως πρέπει να επισημάνουμε το “επιχειρούμενο φάουλ” που πάει να γίνει.\nΥπάρχουν κύκλοι που προωθούν την επιστροφή της εκπαίδευσης των νεοσύλλεκτων του ΠΝ, όχι στη Ναυτική Βάση Κανελλόπουλος, αλλά στο K.E. Πόρος, όπως ίσχυε παλαιότερα. Αυτή η λύση όμως όπως υποστηρίζουν επιτελείς του ΠΝ αλλά και του ΓΕΕΘΑ είναι οικονομικά…λύση Τρίπολης! Δηλαδή τα χρήματα που υποτίθεται πάει να γλιτώσει το ΠΝ θα τα πληρώσει πάλι! Απλά αντί να πάνε στην Τρίπολη θα πάνε …στον Πόρο!\nΓιατί κάποιοι προωθούν αυτή την πρόταση;\nΥπάρχουν οι καλοπροαίρετοι που θεωρούν ότι το Κ.Ε. Πόρος είναι το ιδανικό μέρος για την εκπαίδευση των ναυτών, αλλά υπάρχουν κι αυτοί που το προτείνουν για άλλους …εκλογικούς ή μάλλον προεκλογικούς λόγους. Η λειτουργία ή και η επαναλειτουργία ενός στρατοπέδου, αποτελεί αυτή τη στιγμή την νούμερο ένα…προεκλογική υπόσχεση υποψηφίων σ΄ όλη την Ελλάδα.\nΣτον Πόρο κατεβαίνει υποψήφιος ο κ. Σ.Σπυρίδων όπου χαίρει της κυβερνητικής υποστήριξης και δεν υπάρχει καλύτερο δώρο για την προεκλογική του καμπάνια, από την επαναλειτουργία του Κέντρου Εκπαιδεύσεως Νεοσυλλέκτων στον Πόρο.\nΠοια λύση θα επικρατήσει θα το αποφασίσει η πολιτική ηγεσία.\nΤα δεδομένα πάντως είναι αυτά που περιγράφουμε. Μένει να δούμε αν θα επικρατήσει η λογική, οι εμμονές ή οι μικροκομματικές σκοπιμότητες.


Τα λεμε απο Στοκχολμη. Για πειτε που να παω οι γνωστες. Εχω ηδη κλεισει εισιτηριακια για ντερμπαρα Χαμαρμπι-ΑΙΚ αυριο.[emoji3059] - Gamla Stan προφανώς περπάτημα στα διάφορα σοκάκια (έχει πολλά να εξερευνήσεις εκεί), αξίζει το Samborombon για σουηδικά κεφτεδάκια, το cafe Schweizer για chicken panin...\nYellowstone θέλω πάρα πολύ να πάω. Μαζί με το Yosemite που έκανα τον Απρίλη ήταν στα τοπ2 από πάρκα στην Αμερική που θέλω να κάνω. Περιμένουμε να ανεβάσεις τίποτα [emoji13]\nΑν θες κάνα tip κυρίως για Σουηδία αλλά και για Φινλανδία/Ελβετία μου λες.\nΧαχαχα έχω ακόμα να ανεβάσω πολλές φώτο μη μου αγχώνεσαι\nΚαλησπέρες από Ελλάδα και πάλι. Και αύριο πάμε για το πρώτο μπάνιο 2019 στην Τήνο\nΝα νιώσω special που μου έστειλες invite δηλαδή? [emoji13]\n21 είμαι και ναι δεν έχω πάει ποτέ γήπεδο [emoji14]\nΑντε του χρόνου να ξανάρθω κι εγώ! <3\nΤο είπες σε μένα όταν equi όταν είχε πάει τουαλέτα [emoji13]\nΑνέλπιστα καλός ο Αλαντιν.\nΠέρασα πάρα πολύ καλά και τα τραγούδια μου άρεσαν και είχε και αρκετό χιούμορ.\nΚαλησπέρες από το αεροδρόμιο του San Francisco. Απίθανη εμπειρία έστω και για μια βδομάδα το να είμαι στο Stanford, άλλο επίπεδο εκεί τόσο σε εγκαταστάσεις όσο και σε καθηγητές, φοιτητές, εστίες κτλ. Εξαιρετικό και το SF πραγματικά πανέμορφα και πήγα και στο Yosemite National Park που το ονειρευόμου...\nΝταξ ναούμε και Κύπρο τίποτα.. Έτσι ρε, τετχιοι είσθε.\nΑυτό είναι πρόσκληση?


Αποτελέσματα ελέγχων μαζικών δειγματοληψιών από τις ΚΟΜΥ του ΕΟΔΥ στη Θεσσαλία 8/5 - Fans TrikalaWeb, News, Ειδήσεις, Webcam, Webtv\nΣε συνολικό αριθμό 249 δειγμάτων καταγράφηκαν 25 θετικά κρούσματα Covid-19. Αφορούν σε 17 γυναίκες και σε 8 άνδρες με διάμεση ηλικία τα 41 έτη.\nΣε συνολικό αριθμό 139 δειγμάτων καταγράφηκαν 6 θετικά κρούσματα Covid-19. Αφορούν σε 4 άντρες και 2 γυναίκες με διάμεση ηλικία τα 51 έτη.\nΣε συνολικό αριθμό 242 δειγμάτων καταγράφηκαν 43 θετικά. Αφορούν σε\n23 άνδρες και 20 γυναίκες με διάμεση ηλικία τα 39 έτη.\nThe post Αποτελέσματα ελέγχων μαζικών δειγματοληψιών από τις ΚΟΜΥ του ΕΟΔΥ στη Θεσσαλία 8/5 appeared first on TRIKALANEWS.\nhttps://fans.trikalaweb.com/wp-content/uploads/2022/05/68175-136381368096587513009754-32501843700519-12045818125944-407514333888.jpg 553 1000 Admin https://fans.trikalaweb.com/wp-content/uploads/2020/09/fans.trikalaweb.png Admin2022-05-09 01:45:302022-05-09 01:45:30Αποτελέσματα ελέγχων μαζικών δειγματοληψιών από τις ΚΟΜΥ του ΕΟΔΥ στη Θεσσαλία 8/5\nΕκλογές ΚΙΝΑΛ: Μεγάλη συμμετοχή στις κάλπες... Στον κόσμο του πολέμου, να υψώσουμε τις σημαίες...


Και επίσημα Κορωνιός - Ειδήσεις Newsit.gr\nNewsit / Αθλητικά / Και επίσημα Κορωνιός\nΚαι επίσημα Κορωνιός\nΔημοσιεύθηκε: 27.01.2011 | 19:00\nΟ Άγγελος Κορωνιός θα είναι ο αντικαταστάτης του Μηνά Γκέκου όπως ανακοίνωσε και επίσημα η ΚΑΕ ΑΕΚ.\n“Η Διοίκηση της ΚΑΕ ΑΕΚ με ιδιαίτερη χαρά και τιμή σας ανακοινώνει την πρόσληψη του Άγγελου Κορωνιού στην «κιτρινόμαυρη» ηγεσία, ο οποίος οδήγησε την ομάδα σε τίτλους με τις εκτελεστικές και οργανωτικές του ικανότητες. Παραμένουν στην ομάδα οι Ζιάγκος, Ντάκουλας, ενώ προστέθηκε στο τιμ και ο Μάριος Δεσποτάκης.\nΟ Μηνάς Γκέκος θα παραμείνει σε περίοπτη θέση στις καρδιές όλων των φιλάθλων της ΑΕΚ αλλά και ευρύτερα του μπάσκετ, διότι την αγαπάει και δεν θα σταματήσει ν’ αγωνίζεται, τόσο για την ομάδα της καρδιάς του, όσο και για το άθλημα.\nΗ Διοίκηση, τέλος, θα προασπίσει τον σύλλογο και στην προσπάθεια αυτή επιθυμεί τη συσπείρωση των φιλάθλων μας μετά, μάλιστα, την μεταφορά της έδρας στο κλειστό της Ζωφριάς. Σε υγιή και πολιτισμένα επίπεδα και με αποκλειστικό γνώμονα το συμφέρον της ομάδας και του ελληνικού μπάσκετ”.


Πλαστικό καράβι νερού Androni Giocattoli - Πλαστικό καράβι νερού που όταν το πιέζεις βγάζει και ήχο! Περιέχει και ένα ακόμα μικρό καραβάκι. Διαθέσιμο σε 2 χρώματα. Ιταλικής κατασκευής Androni Giocattoli.\nΚατηγορίες: Παιχνίδια παραλίας, Παιχνίδια εξωτερικού χώρου, Πλαστικά


Συνεχίζονται τα θανατηφόρα κρούσματα της γρίπης - Ιατρικά Νέα\nΣυνεχίζονται τα θανατηφόρα κρούσματα της γρίπης\nΣτους 74 έχουν φτάσει οι θάνατοι εξαιτίας της γρίπης στη χώρα, ενώ άλλοι 264 ασθενείς νοσηλεύονται σε Μονάδες Εντατικής Θεραπείας. Ο Ιατρικός Σύλλογος Αθηνών εξέδωσε ανακοίνωση για τα περιστατικά:\n«O Ιατρικός Σύλλογος Αθηνών εκφράζει την ανησυχία του για τη συνεχιζόμενη αύξηση των θανάτων από γρίπη και των περιστατικών με βαριές επιπλοκές.\n»Η χώρα μας κατέχει τα τελευταία χρόνια, το θλιβερό ρεκόρ σε θανάτους από γρίπη, γεγονός που συσχετίζεται με την αδυναμία του συστήματος υγείας να ανταποκριθεί στις αυξημένες ανάγκες που προκαλεί η επιδημία.\n»Η κατάρρευση της Πρωτοβάθμιας Φροντίδας Υγείας και οι σοβαρές ελλείψεις που παρουσιάζουν τα δημόσια νοσοκομεία, με αποκορύφωμα την δραματική έλλειψη των κλινών ΜΕΘ, έχει αποτέλεσμα να είναι ανεπαρκής η διαχείριση των περιστατικών και δύσκολη η πρόσβαση των ασθενών στις υπηρεσίες υγείας. Λόγω της κατάρρευσης της Πρωτοβάθμιας Φροντίδας Υγείας, οι περισσότεροι Νομοί της χώρας, δεν διαθέτουν συμβεβλημένους γιατρούς σε βασικές ειδικότητες με αποτέλεσμα οι ασθενείς να αναζητούν βοήθεια, όταν έχουν πλέον παρουσιάσει επιπλοκές.\n»Ο ΙΣΑ πριν από την έναρξη της επιδημίας της γρίπης είχε προειδοποιήσει για τον κίνδυνο που διατρέχει η χώρα μας και είχε ζητήσει να ληφθούν μέτρα, ωστόσο για άλλη μια χρονιά φέτος, δεν εισακούσθηκε από το Υπουργείο. Καλούμε το Υπουργείο Υγείας, να λάβει άμεσα μέτρα ενισχύοντας τις δημόσιες δομές υγείας, της Πρωτοβάθμιας και της Δευτεροβάθμιας Περίθαλψης, για να καλυφθεί υγειονομικά ο πληθυσμός».


Μια χορευτική παράσταση βασισμένη πάνω στην ομώνυμη όπερα του Henry Purcell που αφηγείται γεγονότα που αναφέρονται στο τέταρτο βιβλίο της Αινειάδας του Βιργιλίου.\nΤο έργο αναφέρεται στην επίσκεψη του Αινεία στην Καρχηδόνα, το φοβερό πάθος της βασίλισσας Διδούς για τον ήρωα και το τραγικό θάνατο της βασίλισσας, που δίνει τέλος στη ζωή της όταν εκείνος την εγκαταλείπει, ύστερα από διαταγή του Δία, για να επανιδρύσει την κατεστραμμένη Τροία στη Ρώμη.\nΘέμα εξαιρετικά δημοφιλές από την Αναγέννηση, καθώς είναι στενά δεμένο με την καταγωγή της Δυτικής Ευρώπης -αν ο Αινείας δεν εγκατέλειπε τη Διδώ δεν θα είχαμε Ρωμαϊκή Αυτοκρατορία- αποκτά ιδιαίτερο νόημα στα χρόνια του Henry Purcell, τέλη του 17ου αιώνα, καθώς η Βρετανία προετοιμάζει την επερχόμενη κοσμοκρατορία της.\nΕίναι η μοναδική όπερα του μεγαλύτερου συνθέτη που γέννησε η Βρετανία και συμπυκνώνει σε κάτι λιγότερο από μια ώρα ένα μεγάλο γνήσιο θέμα, συνδυάζοντάς το με ένα καθαρά αγγλικό ειρωνικό πνεύμα.\nΣτην παράσταση της Σχεδίας Ομάδας Χορού, υπογραμμίζεται η διαχρονικότητα του θέματος με αναφορές στο ύφος τριών εποχών: της αρχαίας, της εποχής του μπαρόκ και της σύγχρονης εποχής. Το στοιχείο του αυτοσχεδιασμού, που χαρακτηρίζει τη δουλειά της Σχεδίας γενικότερα, δεν απουσιάζει από την παράσταση προσδίδοντας της ιδιαίτερη ζωντάνια.\nΠαρουσιάστηκε στο θέατρο Σφενδόνη από τις 13 έως τις 23 Δεκεμβρίου 1997 και από τις 14 έως 31 Ιανουαρίου 1998.\n*Αφίσα της παράστασης: Peter Paul Rubens, Aeneas Assisting Dido to Dismount, (1630-33)\nΜουσική: Henry Purcell, Διδώ και Αινείας\nΔιδώ και Αινείας, μια όπερα σε τρεις πράξεις, 1689\nΛιμπρέτο: NAHUM TATE\nΜουσική ερμηνεία: ENGLISH CHAMBER ORCHESTRA\nΜουσική διεύθυνση: ANTHONY LEWIS\nΧορωδία: The St. Anthony Singers\nΔιεύθυνση χορωδίας: John McCarthy\nΤραγουδούν: Διδώ: Janet Baker, Αινείας: Raimund Herincx, Μπελίντα:Patricia Clark, Δεύτερη γυναίκα: Eileen Poulter, Αρχιμάγισσα: Monica Sinclair, Πρώτη μάγισσα: Rhianon James, Δεύτερη μάγισσα: Catherine Wilson, Πνεύμα: Dorothy Dorow, Ναύτης:John Mitchinson.\nΔιεύθυνση παραγωγής: Μαρία Καλλιμάνη, Βοηθός χορογράφου: Κατερίνα Παπά, Φωτογράφος: Τάκης Αναγνωστόπουλος, Μακιγιάζ: Άγγελος Μέντης, Εκτέλεση κοστουμιών: Λίτσα Μιχέλη, Εκτέλεση στρατιωτικών στολών: Άγγελος Φρουλάκης, Εκτέλεση σκηνικού: Σταύρος Γαλανόπουλος, Ηλεκτρολόγος – εκτέλεση φωτισμών: Παύλος Χατζηπαύλου.\nΝατάσα Αβρά ♦ Γιάννης Καβαλιέρος ♦ Αλίκη Κόντζιου – Γούσα ♦ Ελίνα Λογαρίδου ♦ Νίκος Λυμπεράτος ♦ Σπύρος Μπερτσάτος ♦ Γιάννης Ντανάκος ♦ Ελίνα Παπαδοπούλου ♦ Τόνια Πάστρα ♦ Μαρία Πουλάδα ♦ Δημήτρης Σωτηρίου\nΔιδώ: Νατάσα Αβρά\nΑινείας: Δημήτρης Σωτηρίου\nΜπελίντα: Ελίνα Παπαδοπούλου\nΑρχιμάγισσα: Αλίκη Κόντζιου - Γούσα\nΑξιωματικός: Σπύρος Μπερτσάτος\nΆρτεμις: Μαρία Πουλάδα\nΔεύτερη μάγισσα, Έρωτας, Πνεύμα, Νύμφη: Ελίνα Λογαρίδου\nΠρώτη μάγισσα, Έρωτας: Τόνια Πάστρα\nΑκταίων: Γιάννης Καβαλιέρος\nΕκτός του κεντρικού ζευγαριού, όλα τα μέλη της ομάδας λειτουργούν ως χορός σε τρεις ρόλους: των αυλικών, των μαγισσών και των ναυτών ή των φιλενάδων των ναυτών.\nΘέατρο Σφενδόνη, 1998\nΣχεδία - Διδώ και Αινείας\n...Οι χορευτές της ομάδας «Σχεδία» της Αναστασίας Λύρα γνωρίζουν καλά τι σημαίνει σιωπή, ακινησία και crescendo στον χορό. Στο έργο «Διδώ και Αινείας» συνυπάρχουν διαφορετικά στοιχεία μαζί: όπερα και χορός, μουσική και σιωπή, σκοτάδι και φως, μονοχρωμία και πολυχρωμία, κίνηση και ακινησία. Περισσότερα.\nΣάντυ Τσαντάκη, Καθημερινή, 19/12/1998\n... Ο θεατής-ακροατής, γιατί χορός-θέαμα και μουσική-ακρόαση είναι άρρηκτα συνδεδεμένες σε αυτή την παράσταση, παρακολουθεί με τεταμένη την προσοχή και με την αίσθηση ότι μετέχει προνομιακά σε μια παράσταση που απαιτεί γνώση, καλλιέργεια και απελευθέρωση από τα γνωστά «κλισέ», εφέ, και «ψυχαγωγίες»... Περισσότερα.\n...Με πολλή ευαισθησία και βαθύτερη επίγνωση της προσωπικότητας της ηρωίδας (Διδώ), η Νατάσσα Αβρά κινήθηκε σε αργούς σχεδόν τελετουργικούς ρυθμούς, εναρμονίζοντας το χορό της μ' αυτόν του Δημήτρη Σωτηρίου (Αινείας), απόλυτα απορροφημένου από το μουσικό και ιστορικό κείμενο. Με μια φυσική απλότητα και χάρη η Ελίνα Παπαδοπούλου, αναγεννησιακή μορφή του Μποτιτσέλι, αφέθηκε στο μουσικό παλμό να τη μεταφέρει στην ενσάρκωση της «Μπελίντα» Περισσότερα.\nΜίρκα Δημητριάδη-Ψαροπούλου, Ελευθεροτυπία, 02/01/1999\nΔιδώ και Αινείας της Σχεδίας Ομάδας Χορού\nΓια το έργο και την παράσταση - από το πρόγραμμα της παράστασης\nΤο έργο Διδώ και Αινείας είναι βασισμένο πάνω στην ομώνυμη όπερα του Henry Purcell. Τα γεγονότα που αφηγείται αναφέρονται στο τέταρτο βιβλίο της Αινειάδας του Βιργιλίου.\nΟ Αινείας, γιος του Αγχίση και απόγονος της Αφροδίτης, είναι προορισμένος από τους θεούς να ιδρύσει τη Ρώμη. Έχοντας αφήσει πίσω του την κατεστραμμένη Τροία και κατευθυνόμενος προς την Ιταλία με το στόλο του, αντιμετωπίζει περιπέτειες αντίστοιχες με του Οδυσσέα.\nΎστερα από μια φοβερή τρικυμία την οποία προκαλεί η Ήρα που τον καταδιώκει, καταφεύγει στην Καρχηδόνα. Η Αφροδίτη, για να τον προστατέψει, κάνει την βασίλισσα της πόλης Διδώ να τον ερωτευτεί παράφορα. Μαζί της ο Αινείας ξεχνάει για ένα διάστημα τον υψηλό του προορισμό ώσπου ο Δίας στέλνει οργισμένος τον Ερμή διατάζοντας τον να αναχωρήσει αμέσως για την Ιταλία. Ο Αινείας υπακούει και αναχωρεί κρυφά ενώ η Διδώ, θύμα των θεών, αυτοκτονεί.\nΤο συγκινητικό της ιστορίας, η υπέροχη περιγραφή της από τον Βιργίλιο, όπως και η πολύ σημαντική για την ιστορία της Ευρώπης πολιτική διάσταση του δράματος, έκαναν το θέμα Διδώ και Αινείας εξαιρετικά δημοφιλές στην τέχνη, τη λογοτεχνία και τη μουσική, ιδίως από την αναγέννηση και μετά.\nΑν ο Αινείας δεν είχε εγκαταλείψει τη Διδώ δεν θα είχαν υπάρξει η Ρωμαϊκή Αυτοκρατορία αλλά ούτε και οι χώρες που την διαδέχθηκαν. Πρόκειται με άλλα λόγια για ένα θεμέλιο λίθο στην ιστορία της Δυτικής Ευρώπης.\nΣτην όπερα Διδώ και Αινείας του Henry Purcell συναντάμε μια ενδιαφέρουσα παραλλαγή των γεγονότων με την εισαγωγή των μαγισσών οι οποίες μισούν και θέλουν να καταστρέψουν τη Διδώ. Εδώ είναι οι μάγισσες που παριστάνουν τον Ερμή που δήθεν φέρνει τη διαταγή του θυμωμένου Δία για την αναχώρηση του Αινεία.\nΕπιπλέον, εδώ ο Αινείας όταν βλέπει τη φοβερή αντίδραση της Διδούς στην είδηση της αναχώρησης του, προτείνει να παρακούσει τους θεούς και να παραμείνει. Η Διδώ απορρίπτει την προσφορά του.\nΈργο εξαιρετικά δημοφιλές και ασυνήθιστα σύντομο για τα μέτρα του είδους -διαρκεί κάτι λιγότερο από μια ώρα- το Διδώ και Αινείας του Henry Purcell είναι από τα μεγάλα αριστουργήματα της όπερας. Καθώς είναι σε μεγάλο βαθμό δομημένο πάνω στις χορευτικές μορφές της εποχής, προσφέρεται εξίσου για χορό και σήμερα. Η συμπαγής δραματική δομή του αλλά και ο ασυνήθιστος συνδυασμός του τραγικού με το κωμικό που το χαρακτηρίζει κάνουν το Διδώ και Αινείας ιδιαίτερα ελκυστικό για το χορογράφο.\nΣτην παράσταση της Σχεδίας Ομάδας Χορού πρωταγωνιστεί το στοιχείο της διαχρονικότητας του θέματος: Τι σημαίνει για μας σήμερα το θέμα μιας ερωτευμένης γυναίκας που αρνείται να κάνει οποιονδήποτε συμβιβασμό. Και επιπλέον: Πώς αντιμετωπίζει κανείς σήμερα ένα αρχαίο θέμα με μουσική της εποχής του μπαρόκ; Τι αντιπροσωπεύει στα πλαίσια αυτά το ζήτημα του ιστορικού στυλ;\nΣτο Διδώ και Αινείας της Σχεδίας είναι παρόν το στυλ τριών εποχών της αρχαίας, της σύγχρονης, και ιδίως της εποχής του μπαρόκ. Η μουσική είναι καθοριστική για τη δομή της χορογραφίας.\nΚαθώς η Σχεδία ειδικεύεται στον αυτοσχεδιασμό από την στιγμή της ίδρυσής της πριν από δυόμισι χρόνια, το Διδώ και Αινείας περιέχει πολλά στοιχεία αυτοσχεδιασμού παρόλο που πρόκειται για την πλέον αποκρυσταλλωμένη χορογραφία της ομάδας μέχρι σήμερα.\nΗ χορογράφος της ομάδας Αναστασία Λύρα είναι γνωστή κυρίως για το έργο της στον αφηρημένο χορό όπως προκύπτει και από την καλλιτεχνική της καταγωγή στον Αμερικάνικο χορό των δεκαετιών του '60 και του '70. Το πέρασμά της σε έργα που βασίζονται στην μουσική -παλαιότερα χορογραφούσε κατά κανόνα στη σιωπή- ή έργα θεατρικότερης κατεύθυνσης, είναι μια πρόσφατη εξέλιξη που έχει ήδη αποδώσει καρπούς ιδίως με το Δάφνις και Χλόη που παρουσίασε το περασμένο καλοκαίρι στο Ζάππειο.\nΟ «μοιραίος» έρωτας ως δαιμόνιο παίγνιο και ως θείος προορισμός - της Έλσας Ανδριανού\nΗ όπερα του Purcell Διδώ και Αινείας συγκροτεί το «μύθο» της με βάση το υλικό της Αινειάδας. Η ερωτική παραφορά της Καρχηδόνιας βασίλισσας για τον τρωικό ήρωα, η συνεύρεση και η ατυχής κατάληξη των ερώτων τους, όπως αναπτύσσονται στο 4ο βιβλίο από τον Βιργίλιο, συνιστούν λογοτεχνική μονάδα αξιοσημείωτης αυτονομίας εντός του έπους και έχουν ανά τους αιώνες αποτελέσει βάση για πάμπολλα έργα τέχνης (εικαστικά, θεατρικά, όπερες), γεγονός που ερμηνεύεται από την υψηλής δραματικότητας διαπραγμάτευσή τους, που παρεισφρύει στην επική αφηγηματικότητα του συνόλου. Στην όπερα του Purcell η δραματικότητα εντείνεται συναρτήσει του είδους (λυρικό θέατρο) και της ιδιαίτερης σχέσης του συνθέτη με το θέατρο και τη σκηνική μουσική (πέρα από το Διδώ και Αινείας, που θεωρείται το αριστούργημά του και η μόνη «πραγματική» του όπερα, ο Purcell ασχολήθηκε με συνθέσεις για θεατρικά έργα και με τις λεγάμενες «ψευδο-όπερες», που έχουν ως βάση το αμιγώς αγγλικό θεατρικό είδος των «Masks»).\nΤο λιμπρέτο του Nahum Tate κρατά το βασικό θέμα του μείζονος Ρωμαίου ποιητή μεταποιώντας σημαντικά στοιχεία, τόσο στα ρεάλια και στους χαρακτήρες, όσο και στις απαιτητές αλλαγές μεταγραφής του αφηγηματικού λόγου σε θεατρικό. Η σκηνή ανοίγει με την εξομολόγηση του έρωτα της Διδούς στην αδελφή της Μπελίντα (Άννα στην Αινειάδα), αλλά στο λιμπρέτο η ερωτευμένη αρνείται να αποκαλύψει την αιτία της ταραχής της, που μαντεύει η Μπελίντα, η οποία παρουσιάζει τον ερωτικό σύνδεσμο με τον Αινεία ως ύψιστη ευτυχία για τη γυναίκα Διδώ, προϋπόθεση για την ευημερία του βασιλείου της και ευκαιρία επανασύστασης του τρωικού βασιλείου, χωρίς ωστόσο την ορθολογική κλιμάκωση των αντίστοιχων επιχειρημάτων της Άννας σε προσωπικό επίπεδο, σ' εκείνο των φυσικών δικαιωμάτων στην ευτυχία και στην τεκνογονία και τέλος σε πολιτικό επίπεδο, που στην Αινειάδα απαντούν στις αναστολές της Διδούς, τις σχετικές με την υπόσχεση αιωνίας πίστης προς το νεκρό σύζυγό της Συχαίο. Το στοιχείο της παράβασης ανώτερου χρέους από την πλευρά της βασίλισσας απουσιάζει από την όπερα, ενώ το θέμα της παρακίνησης από την αδελφή σ' ένα μέλλον που αυτή αντιλαμβάνεται, εν αθωότητι, ανέφελο πολλαπλασιάζεται στην ευοίωνη, θριαμβευτική, αντιμετώπιση του χορού, που λείπει από το έπος.\nΠαραμένει η παραλληλία της ερωτικής έλξης που εδράζεται στη συγκίνηση για τα πάθη του ήρωα, μοτίβο που απηχεί λεπτότατη προσέγγιση μιας αμιγώς θηλυκής ψυχολογίας, ενυπάρχον στην Αινειάδα, με ενδιαφέρον ανεπτυγμένο παράλληλο στη σαιξπηρική δραματουργία (Οθέλλος), και το οποίο στην όπερα υπογραμμίζει η Μπελίντα, ενώ η Διδώ προσθέτει τα εκ καταγωγής προσόντα του Αινεία (Anchises' valour - Venus' charms) και τη γοητευτική αντίθεση του χαρακτηριολογικού στίγματος (soft in peace - fierce in arms). Η εμφάνιση του ήρωα, παρομοιαζόμενου με θεό από την Μπελίντα (μοτίβο που στην Αινειάδα εμφανίζεται στη σκηνή του κυνηγιού), εισάγει το θέμα ενός ερωτευμένου Αινεία που επιζητεί την ανάληψη των ευθυνών του έρωτός του, ενώ η Διδώ ανθίσταται προβάλλοντας μιαν απαγόρευση της μοίρας (Fate), αρκετά πιο αφηρημένης από το αμείλικτο Fatum του ήρωα της Αινειάδας. Η αντίδραση του Αινεία, που ταυτίζει τη Διδώ με το πεπρωμένο του, τον διαφοροποιεί καίρια από το ρωμαϊκό έπος προοικονομώντας την εντελώς διαφορετική στάση του τέλους.\nΣτην Αινειάδα η Διδώ είναι ο ενεργητικός παρτενέρ, ενώ ο Αινείας ανταποκρίνεται κινούμενος από τη θεϊκή συμπαιγνία. Στην όπερα η πρωτοβουλία ανήκει στον άνδρα, ενώ η γυναίκα αίρει τις αναστολές της, πράγμα που δημιουργεί ενδιαφέρουσες ψυχολογικές προϋποθέσεις για την τελική στάση της. Ο Αινείας του λιμπρέτου έχει επίγνωση της πτώσης και της συμβολικής δεύτερης τρωικής καταστροφής (A hero fall and Troy once more expire), όταν εκλιπαρεί την ανταπόκριση της Διδούς, ενώ ο Αινείας του Βεργίλιου εγκαταλείπεται στο πάθος χωρίς να συνειδητοποιεί ότι έτσι εγκαταλείπει την αποστολή της επανίδρυσης της Τροίας στο Λάτιο. Η προβολή από το χορό της θριαμβευτικής ευόδωσης του Έρωτα (Cupid) - που εδώ είναι περισσότερο αγαπητό καλλιτεχνικό μοτίβο του μπαρόκ, παρά πραγματική θεϊκή οντότητα - σε μιαν ειδυλλιακή αρκαδική φύση, ορίζει καίρια διαφοροποίηση από το έπος, όπου η οργίλη και εχθρική φύση είναι οργανικό περιβάλλον του καταραμένου γάμου.\nΗ μετατόπιση της σκηνής στη σπηλιά εισάγει το άκρως σημαντικό θέμα των μαγισσών, των οποίων η δράση αντικαθιστά τη συμπαιγνία των θεαινών Ήρας και Αφροδίτης και την καταλυτική παρέμβαση του Διός, που στο έπος πυροδοτεί την επαναφορά του ήρωα στο πεπρωμένο του και το τραγικό τέλος της βασίλισσας. Τα δαιμονικά όντα της κεντροευρωπαϊκής και ειδικά της αγγλικής παράδοσης (αρκεί να θυμηθούμε τις μάγισσες του Μάκβεθ) με την προ-ρομαντική φύση τους, που συνδυάζει το γκροτέσκο, το χιούμορ, τη σκοτεινή φοβογόνα όψη του κόσμου και την ηδονή του κακού, αντιτίθενται στην ολύμπια γαλήνη των θεών της Αινειάδας, που καθορίζουν την πορεία των ηρώων προκειμένου να εξυπηρετηθεί μείζον πολιτικό σχέδιο κοσμικής αναγκαιότητας. Οι μάγισσες της όπερας καταστρώνουν σχέδια καταστροφής αυτοβεβαιώνοντας τη φύση τους, που υφίσταται δια της καταστροφής, υπόκεινται σε πάθη, αν και σε άλλο επίπεδο από των θνητών. Οι θεοί του έπους, ατάραχοι στην αθανασία τους, καταστρέφουν τους θνητούς επειδή επιβάλλεται από το μεγάλο σχέδιο.\nΣτο λιμπρέτο οι θεοί είναι απόντες. Παρίστανται ως λογοτεχνικά μοτίβα, των οποίων τη μορφή (In form of Mercury) ενδύονται τα δαιμόνια για να φέρουν εις πέρας το σατανικό τους παίγνιο, που προετοιμάζεται στο σκότος του Βορρά, συνοδευόμενο από τα αναγκαία μοτίβα (κοράκια, θάνατος), πολύ μακριά από το ιλαρό φως της Ιταλίας που συνέχεται από τον λαγαρό θείο γέλωτα. Οι μάγισσες της όπερας είναι μανικές. Στον Βεργίλιο μανική στην παραφορά της είναι μόνο η θνητή Διδώ. Η σπηλιά, που στην Αινειάδα είναι χώρος του δυσοίωνου γάμου, στην όπερα είναι τόπος δράσης του δαιμονικού στοιχείου, που προετοιμάζει τη Βαλπούργεια Νύχτα του Γκαίτε, ενώ ο κεντρικός ρόλος της καταιγίδας του Βεργιλίου εδώ αποδυναμώνεται σε μια σκιά που διακόπτει τη χαρά του κυνηγιού προς τέρψιν των μαγισσών. Ο χώρος του γάμου μετατοπίζεται στην αυλή, όπου επιστρέφουν οι ήρωες με κομβικό στοιχείο την καταιγίδα, αντίστροφα από το έπος, όπου η ίδια η καταιγίδα οδηγεί στο σπήλαιο και στο γάμο. Το στοιχείο συναρτάται με τη «φυσιολατρική» οπτική που κομίζει η Μπελίντα κι ο χορός, όπου τραγικά μοτίβα, όπως του Ακταίωνος δεν είναι πλέον, μετά από τόσους χριστιανικούς αιώνες, ζώντες μύθοι, μα περίτεχνοι λογοτεχνικοί συμβολισμοί.\nΗ επανάκαμψη του Αινεία στον προορισμό του διαφοροποιείται καίρια από το αντίστοιχο θέμα της Αινειάδας, καθώς η διπλή εμφάνιση του Ερμή - εντεταλμένου του Διός - εγγράφεται στην άπαξ εμφάνιση ενός παραπλανητικού πνεύματος με την ειδή του θεϊκού αγγελιοφόρου, η άκαμπτη απόφαση του ήρωα του Βεργιλίου να υπακούσει στο θείο πεπρωμένο μετατρέπεται στον Purcell σε παλινδρόμηση δισταγμού, απόφασης και αναίρεσής της, ενώ το δίλημμα σχετικά με τη γνωστοποίηση της αναχώρησης στη Διδώ είναι στην όπερα το πραγματικό δράμα ενός ερωτευμένου, που φτάνει ως την επίρριψη ευθυνών στους θεούς, στάση αδιανόητη για τον Αινεία του έπους. Αντιστικτικά, οι επανειλημμένες απόπειρες της Διδούς του έπους να κρατήσει τον Αινεία, στο λιμπρέτο συμπυκνώνονται σε μια και μόνη αντίδραση: η ερωτευμένη, πληγωμένη από τη σκέψη και μόνο του αγαπημένου της να την εγκαταλείψει, αποκρούει λυσσωδώς τη μεταστροφή του και εμμένει στον οριστικό χωρισμό και στο δικό της τέλος. Στα επίμονα διαβήματα του Αινεία (I'll stay), που προτίθεται να παραβεί τις άνωθεν εντολές, εκείνη αντιτάσσει επιμόνως μία λέξη: Away! Στην Αινειάδα τον σταθερό άξονα αποτελεί ο ασάλευτος Αινείας, στην όπερα ο άξων είναι η ανυποχώρητη Διδώ. Η θηλυκή φύση της, προβεβλημένη με την αντίθεση της Μπελίντας (που απηχεί την ευχερή αισιοδοξία μιας virgo μακράν της δωρικότερης Άννας του Βιργιλίου), ανθίσταται σε οτιδήποτε θεωρεί έκπτωση του έρωτός της κατηγορώντας τον Αινεία ως επίορκο υποκριτή που αποποιείται τις ευθύνες του μεταθέτοντάς τις στους θεούς.\nΗ απουσία προσώπων με καίριο ρόλο στο έπος (ο φθονερός θείας καταγωγής αντεραστής Ιάρβας, η ερινυακής όψεως Φήμη, η παραμάνα του Συχαίου που συνδέει τη Διδώ με τον κόσμο των νεκρών), επικεντρώνουν την οπτική της όπερας στα κεντρικά πρόσωπα των εραστών, ενώ ο δικός τους καταστροφικός έρως προβάλλεται πάνω στο φόντο των ελαφρών ερώτων και των εύκολων αποχαιρετισμών που συνδέουν τους συντρόφους του ήρωα με την ακολουθία της βασίλισσας.\nΟ θάνατος της Διδούς περιορίζεται στην τελευταία σκηνή της Αινειάδας, όπου η ερωτευμένη ψυχορραγεί στην αγκαλιά της αδελφής της, υπερβαίνοντας την επώδυνη, μοναχική προετοιμασία με την οποία την προικίζει ο Βεργίλιος και το τέλος επισφραγίζεται, όχι πια με τη λειτουργική παρουσία της Ίριδος ως θείας απεσταλμένης που λυτρώνει τη Διδώ από τον επιθανάτιο ρόγχο, αλλά με τον - δια στόματος χορού - ευειδή Έρωτα που αφήνει άνθη στο τάφο εκείνης «που πολύ ηγάπησεν», ενώ η τρικυμία που θα πλήξει τον Αινεία στο V της Αινειάδας ως φυσική προέκταση του θανάτου της Διδούς, στο λιμπρέτο απλώς προοικονομείται από τις μάγισσες προβαλλόμενη σ' ένα ασαφές μέλλον, που θα μεγιστοποιήσει την ηδονική καταστροφολαγνεία τους.\nΆλλοι καιροί, άλλα ήθη. To corpus των έργων τέχνης λειτουργεί ως παλίμψηστο, όπου επανεγγράφονται αλλοτρόπως τα ίδια θέματα.\nΠροετοιμάζοντας την παράσταση\nΤα κείμενα που ακολουθούν προέκυψαν από προφορική συζήτηση των συντελεστών της παράστασης και των χορευτών με τον Νίκο Βαλκάνο.\nΗ μουσική για την τωρινή μας δουλειά είναι το κεντρικό, είναι και ο λόγος της παράστασης και εκείνο που μας κατευθύνει όσο αφορά την επιλογή των δομών που την οργανώνουν. Όλες οι ιδιαιτερότητες προκύπτουν μέσα από την ακρόαση της μουσικής - δεν έχεις ανάγκη να την κατευθύνεις. Όλα ενυπάρχουν σ' αυτή κι αυτή σε οδηγεί. Αυτή σου δίνει τα στοιχεία. Το γράψιμο του Purcell οργανώνει μουσικά το χρόνο για παράσταση. Η δουλειά πάνω στη μουσική είναι κατευθυντήρια από άποψη ταξινόμησης στο χώρο, όχι αφηγηματικά ή ψυχολογικά.\nΚαι εδώ είναι ένα σημαντικό θέμα: έχει να κάνει με το πώς εγώ στην πορεία της δουλειάς μου έχω περάσει από τη σιωπή στη μουσική. Η σημαντικότητα της σιωπής για μια παράσταση είναι μεγάλη. Μέσα στη σιωπή μαθαίνεις πώς να οργανώνεις το χρόνο. Ας θυμηθούμε την εκπαιδευτική γραμμή του Robert Dunn, να ασκούνται οι χορευτές τουλάχιστον ένα χρόνο εν σιωπή, χωρίς μουσική. Φαίνεται, όμως, τώρα πως οδεύουμε στην αποκατάσταση σχέσεων με κάμποσες εποχές της μουσικής, όχι από σκοπιμότητα αλλά από τη βασική ανάγκη που έχει ο χορός για την οργάνωση του χρόνου. Η παράσταση είναι χρόνος. Αυτό η μουσική ξέρει να το κάνει πολύ καλύτερα και χρειαζόμαστε, ακόμα και για την εκπαίδευσή μας, να πάμε σ' όλες τις εποχές της μουσικής για να το δούμε. Είμαστε ακόμα στο ξεκίνημά του. Όπως αναγνωρίζουν και τα παιδιά, αυτό το έργο είναι ένα προχώρημα, μια εξέλιξη προς μια κατεύθυνση που δεν είχαμε μέχρι τώρα, και η οποία πάλι καθορίζεται από τη μουσική. Δεν μπορούσε αυτή η μουσική να δουλευτεί με τέτοια έκταση αυτοσχεδιασμού που είχαν οι μέχρι τώρα παραστάσεις. Είμαστε υποχρεωμένοι να προχωρήσουμε, και είναι χαρακτηριστικό ότι αυτή η αλλαγή δεν γίνεται δίχως αντιστάσεις. Ακόμα είναι στην πορεία, δεν μπορώ να πω πολλά πράγματα, είναι σημαντική στιγμή.\nΌταν έχεις ένα τόσο μεγάλο έργο ν' αντιμετωπίσεις, μια εκδοχή είναι να διαμορφώσεις ένα πλαίσιο και ν' αφήσεις ν' ακουστεί η μουσική, σε μια ιστορική εκτέλεση, ως αυτόνομη ακρόαση, δίνοντας απλώς κάποια κλειδιά γι' αυτό.\nΣε μια τέτοια μουσική, η παρουσία των χορευτών μπορεί να λειτουργεί ως πρίσμα που διαθλά τη μουσική, αλλάζει και επανακατευθύνει το νόημα, δίνοντας διαφορετικές γωνίες λήψης.\nΗ μουσική σε διαποτίζει και σε ξαναπλάθει σε σχέση με τις αντιστάσεις που έχεις - τεχνικές μανιέρες, συνήθειες κ.λπ. - και μέσα από τον αυτοσχεδιασμό σε κάνει να τα διαπεράσεις. Δεν λειτουργεί συμπληρωματικά ή διακοσμητικά, αλλά ως αφετηρία γι' αυτό που γίνεται. Ούτε καν σε ισοτιμία, ο χορός ως διάσταση της μουσικής, εργαλείο που την καθιστά ορατή στο χώρο, ενθαρρύνοντας μια γενναιόδωρη σχέση μ' αυτήν.\nΆρα επαναπροσεγγίζει κανείς την αρχετυπική σχέση του παραδοσιακού χορού με τη μουσική. Κι αυτό εδώ λειτουργεί ως αντιδάνειο με τη Δύση: να ξανάρχεται από κει αυτή η σχέση της κλασικής μουσικής φόρμας με το χορό, όταν σ' εμάς διακόπηκε η παράδοση από την αρχαϊκή καταγωγή της μουσικής.\nΗ κινησιολογική δουλειά, η παραγωγή των εικόνων, είναι μια αρκετά σύνθετη δουλειά. Για να πιάσουμε την πιο απλή της διάσταση, είναι το πώς ενθαρρύνεις την καθαρότητα, την ευκρίνεια, και πώς αυτό μπορεί να είναι μεταδόσιμο είτε ως τοποθέτηση στο χώρο είτε ως αποκρυστάλλωση της άποψης που έχουν τα παιδιά γι' αυτό που κάνουν. Να ξέρουν απλά ποια είναι η αργή και ποιο το τέλος, να συνειδητοποιούν το ιστορικό στιλ που προσδιορίζει η μουσική και πάνω στο οποίο επενδύουμε. Δεν υπάρχει από πριν συγκεκριμένο οδηγητικό μοντέλο. Δουλεύω πάντα με το υλικό που προτείνουν οι χορευτές. Το σταθερό και ενοποιητικό στοιχείο είναι ότι εγώ έχω μελετήσει τη μουσική κι αρχίζουμε με μια δομή στο χώρο και το χρόνο από την πρώτη κιόλας πρόβα. Το πώς θα σταθούμε και θα κινηθούμε στο χώρο είναι από την αρχή καθορισμένο. Υπάρχει ένα αρχιτεκτονικό πλάνο για την παράσταση. Οι μορφές της κίνησης είναι δικό τους ζήτημα. Εγώ θα τις υποστηρίξω, θα τις ξεκαθαρίσω, θα τις επεξεργαστώ και θα τις εξελίξω, σε μια σύνθετη διαδικασία. Ακόμα και τα αυτοσχεδιαστικά μέρη, που είναι πολλά, προκύπτουν στην τελική τους μορφή μετά από τόσες οδηγίες σαφείς και συγκεκριμένες, που τελικά κάθε μέλος της ομάδας που έχει ζήσει την προετοιμασία θα μπορούσε θεωρητικά να αναβιώσει το σύνολο της παράστασης.\nΚάνοντας το αρχικό πλάνο για την παράσταση, καθόρισα σχεδόν εγκεφαλικά ότι θα το προσεγγίσουμε διαχρονικά, με αναφορά σε τρεις εποχές: τη σύγχρονη, και συγκεκριμένα το μιούζικαλ του '60 και του '70 (ναύτες κ.λπ.), γιατί υπάρχει αυτό μέσα στο έργο, το αρχαϊκό που το επικεντρώσαμε στο κεντρικό ζευγάρι και το μπαρόκ που βγαίνει κατευθείαν από τη μουσική. Στην πράξη, είναι χαρακτηριστικό ότι αυτό που βγαίνει πιο εύκολα απ' όλα είναι το μπαρόκ, γιατί επιβιώνει κι έχει αναπτυχθεί στη γλώσσα του κλασικού χορού. Έτσι έβγαινε στις πρόβες και δεν πήγα κόντρα σ' αυτό.\nΑλλά το υφάδι που διατρέχει την παράσταση και είναι στοιχείο ταυτότητας της δικής μου προσέγγισης και της δουλειάς της ομάδας είναι οι αργοί χρόνοι καθεαυτοί. Πολύ πιθανό είναι το στοιχείο που έρχεται από την Ανατολή. Υπάρχει στον αέρα τα τελευταία χρόνια και περνάει πολύ φυσικά μέσα στην παράσταση. Αντίθετα, το στιλ της κίνησης είναι εδώ πολύ φορμαρισμένο κι έχει να κάνει με την ευρωπαϊκή ιστορία. Είναι σημαντικό ότι αυτή η μουσική μπαρόκ επιτρέπει τους αργούς χρόνους πράγμα που δεν θα συνέβαινε μ' ένα έργο της κλασικής περιόδου. Έχει μια συγγένεια με το μπαρόκ και το ανακαλύπτουμε τώρα. Έτσι, κι αλλιώς η αργή κίνηση βρίσκεται στη βάση όλης της πορείας και της δουλειάς μου και είναι, επίσης, ένα είδος μικροσκοπίου για να βλέπεις τα πράγματα.\nΤο στοιχείο του κλασικού χορού δεν είναι ίσως καινούριο στη δουλειά μου. Εκείνο, όμως, που είναι καινούριο είναι η αφήγηση. Είναι κάτι που με έχει συναρπάσει, να δουλεύω τις τεχνικές της αφήγησης. Κι εδώ είναι που μου λένε οι φίλοι ότι μπαίνω σε χωράφια άλλων. Δεν το κάνω επίτηδες. Απλά, απέναντι στις αντιλήψεις για χοροθέατρο, ταμπλό βιβάν, αναπαράσταση πινάκων και καρτουνίστικη παντομίμα, διατηρώ την κοινωνικότητα του χορού στην παραδοσιακή σχέση.\nΈνα άλλο μεγάλο θέμα σχετικό μ' αυτό το έργο είναι πόσο αριστοτεχνικά συνδυάζει το τραγικό με το κωμικό και ειρωνικό στοιχείο. Η άνεση στην εναλλαγή των σκηνών που κυριαρχεί το ένα ή το άλλο είναι συγκλονιστική, όπως και το χτίσιμο του συνόλου με τη διαδοχή αυτών των μερών.\nΤο θέμα του έργου είναι μεγάλο, στη βάση της ιστορίας της Δυτικής Ευρώπης. Είναι η δημιουργία του δυτικού, ρωμαϊκού κόσμου από έναν ευγενή της Ανατολής. Μ' αυτό ο Βιργίλιος δίνει, επίσης, αριστοκρατική καταγωγή στους Λατίνους. Μόνο που αυτή η πορεία συντελείται με τη συντριβή μιας βασίλισσας που κι αυτή έρχεται από την Ανατολή, από τη Φοινίκη. Μπορούμε, επίσης, να δούμε τη Διδώ ως Καλυψώ: μόνο που αν ο Οδυσσέας δεν επέστρεφε από κει δεν θα άλλαζε η ιστορική πορεία, ενώ αν δεν έφευγε ο Αινείας από την Διδώ δεν θα γεννιόταν η Ρωμαϊκή Αυτοκρατορία. Για τη γέννηση του έργου σημασία έχει ακόμα το πολιτικό πλαίσιο και την εποχή του Βιργιλίου αλλά και την εποχή του Purcell όταν τα στρατεύματα της Αγγλίας βρίσκονται σε εποχή επεκτατικότητας.\nΜ' αρέσει πολύ να φωτίζω χορό. Να ζωγραφίζω με φως τις κινούμενες εικόνες, άλλοτε με έντονες ή ήπιες αποχρώσεις-άλλοτε με λιτότητα κι άλλοτε πιο πληθωρικά-άλλοτε με πειθαρχία στο ύφος κι άλλοτε με επαναστατικότητα και αντί- θεση να δημιουργώ οπτικά ξαφνιάσματα με τις φωτιστικές εναλλαγές ή ν' ακολουθώ διακριτικά τη χορευτική δράση κι άλλοτε να πειραματίζομαι με αυτοσχεδιαστικές δομές στην εκτέλεση των φωτισμών κατά τη διάρκεια της παράστασης. Η "Σχεδία" (με την οποία συνεργάζομαι από την ίδρυσή της) δεν χρησιμοποιούσε ως τώρα σκηνικό, έτσι ήταν οι φωτισμοί που δημιουργούσαν σκηνικό χώρο. Σ' αυτή την παράσταση της ομάδας για πρώτη φορά υπάρχει σκηνικό. Η πρόκληση, λοιπόν, είναι οι φωτισμοί να λειτουργούν ως προέκταση του σκηνικού να παίζουν μαζί του, να "συνομιλούν", να λειτουργούν αυτόνομα ή συμπληρωματικά, στην "υπηρεσία" βέβαια του "Διδώ και Αινείας".\nΚάθε σκηνικό είναι τελικά αποτέλεσμα διαφόρων συνιστωσών προθέσεων. Άλλες απ'αυτές είναι εμφανείς και άλλες είναι δυσδιάκριτες, συγκαλυμμένες και πολλές φορές όχι πολύ συνειδητές. Εμφανής στόχος ήταν σίγουρα να ανταποκριθεί το σκηνικό στις απαιτήσεις της χορογραφίας όσο αφορά την οργάνωση του χώρου, την ανάδειξη μιας χαριτωμένης συμμετρίας. Επίσης, το να βρεθεί μια διακριτική σχέση με την ιδιαίτερα ενδιαφέρουσα εικόνα του σκηνικού χώρου του θεάτρου Σφενδόνη, εικόνα που θέλαμε να τη διατηρήσουμε και όχι να την κρύψουμε. Τις περισσότερο δυσδιάκριτες προθέσεις ας τις ανακαλύψουμε - αν βεβαίως αξίζουν για να τις ανακαλύψουμε.\nΣ' αυτή την παράσταση δουλεύουμε γενικά ενάντια στη δραματοποίηση, που μπορεί να βγει και πολύ εύκολα. Αυτό ξεκίνησε από παλιότερα, ήδη από τη σόλο παράστασή μου πάνω στα τραγούδια του Purcell. Είναι κατά κάποιον τρόπο πάνω σ' ένα δρόμο που εξελίσσεται. Σχετικά με τον ρόλο μου, ξεκίνησα να διαβάζω Αινειάδα και να ακούω τη μουσική από το καλοκαίρι. Προχώρησα μέσα από τον αυτοσχεδιασμό, πάνω στον οποίο έγιναν παρεμβάσεις από την Αναστασία. Νομίζω ότι η κίνηση μιλάει από μόνη της μέσα από όποιο στιλ κι αν περνάει. Έτσι, με τη νοοτροπία και τα μέσα που έχω κατακτήσει τόσα χρόνια που δουλεύω αντιμετωπίζω κι αυτό το έργο. Εδώ, όμως, σε σχέση με τη μουσική, είναι λίγο δύσκολα τα πράγματα. Δεν μπορείς, για παράδειγμα, να αγνοήσεις τις δύο άριες, που είναι και τα σόλο. Ο μόνος δρόμος είναι να το δει κανείς με ευαισθησία και να κρατά μια απόσταση που ισορροπεί την κίνηση με τη μουσική. Υπάρχουν, βεβαίως, αρκετές στιγμές που πρέπει να πατάς ακριβούς πάνω στη μουσική και το λιμπρέτο. Αυτό που είχα κεντρικά να αντιμετωπίσω ήταν η προσωπικότητα της Διδούς. Δεν θέλω να γλιστρήσω σε ρόλο ηθοποιού αλλά να υλοποιήσω τον ρόλο και τις διαστάσεις του μέσα από την κίνηση. Μερικές φορές, στη διάρκεια των δοκιμών, μπορεί να μου έβγαινε μια δραματική ερμηνεία του ρόλου, χωρίς να το επιδιώκω, απλά καθώς αφήνομαι στη ροή της μουσικής και την εξέλιξη του ρόλου. Θεωρώ την παράσταση σταυροδρόμι πολύ σημαντικό για την ομάδα. Έχοντας δουλέψει με την Αναστασία τόσον καιρό, νομίζω πως ξέρω τις απαιτήσεις της κι ως πού μπορεί να φτάνουν, πράγμα που το σύνολο των παιδιών ίσως να μην το έχει μάθει, καθώς συμμετείχαν στις προηγούμενες πολυπρόσωπες δουλειές χωρίς προσωποποιημένες απαιτήσεις. Εδώ η ομάδα δούλεψε με διαφορετικό τρόπο, λιγότερα άτομα, ίδιες απαιτήσεις από όλους. Επίσης, σ' αυτή τη δουλειά ζητάει ως χορογράφος αυτό που πιστεύει, αλλά δίνει μεγάλα περιθώρια χωρίς να απορρίπτει τίποτα στις πρόβες, δέχεται όλων των ειδών τις νοοτροπίες και απόψεις, τον προσωπικό δρόμο του καθενός.\nΑλίκη Κόντζιου - Γούσα\nΗ παιδεία μου στο χορό είναι κλασσική και σύγχρονη. Ήδη από τη συμμετοχή μου στην ομάδα της Βάσως Μπαρμπούση έχω μάθει να λειτουργώ με προγραμματισμένο αυτοσχεδιασμό. Με την Αναστασία έχω βρει πολλά πράγματα για τον εαυτό μου και νιώθω ότι έχω ωριμάσει περισσότερο στην κίνηση. Η εμπειρία με την τωρινή παράσταση ήταν τρομερή: παλιότερα λειτουργούσαμε μόνο αυτοσχεδιαστικά, σε πολυπρόσωπες ομάδες, με δοσμένο μόνο το χώρο ενώ κινησιολογικά όλα παίζονταν. Εδώ η Αναστασία χορογραφεί και την κάθε απλή κίνηση. Όλα είναι χορογραφημένα, και μάλιστα όχι με σύνολα κωδικοποιημένων κινήσεων όπως στον κλασικό χορό. Μπορεί μια απλή γκριμάτσα να χρειάζεται να αναπτυχθεί και να φορμαριστεί. Όλα αποκρυσταλλώνονται, βεβαίως, σε μια διαδικασία που αναπτύσσεται με τον αυτοσχεδιασμό. Και είναι καταπληκτικό να νιώθεις ότι στα πλαίσια μιας τόσο σημαντικής όπερας αφήνονται περιθώρια αυτοσχεδιασμού.\nΟ ρόλος μου ως αρχιμάγισσα είναι ο δυσκολότερος που είχα σ' όλη μου την καριέρα. Έχει έναν πολύ σημαντικό ρόλο, σχεδόν πολιτικό, μέσα στο δράμα, καθώς είναι αυτή που, καθοδηγημένη από τους Θεούς, δίνει την τελική λύση για να δημιουργηθεί η Ρωμαϊκή Αυτοκρατορία. Τώρα μάλιστα κατάλαβα και τι σημαίνει ηθοποιός. Στην αρχή τρόμαξα πώς μπορώ να κάνω την κακιά μάγισσα εγώ που δεν μπορώ να είμαι κακιά. Όταν κατάλαβα ότι έπρεπε να είμαι αυστηρή, με πολιτική αποστολή από τους Θεούς, μπόρεσα να μπω στο ρόλο.\nΗ Αναστασία με έμαθε πώς να αφαιρώ κινήσεις και με μια απλή έκφραση ή στάση του σώματος να ερμηνεύσω τη μάγισσα. Αυτό που με καθοδηγεί είναι η μουσική και το λιμπρέτο. Αυτή η μουσική που είναι ένα δέος με οδηγεί να αποκαλύψω με απλές κινήσεις τον πυρήνα που ρόλου. Σε μια σχέση όπου δεν χορεύουμε με τη μουσική αν και υπάρχουν σημεία όπου πατάμε με απόλυτη ακρίβεια σ' αυτήν, ακόμα και στην ακινησία μας, όπου ακούς τον εαυτό σου εσωτερικά, βρίσκεις τη σχέση και μετά όλα είναι εφικτά. Θεωρώ την παράσταση πιο ώριμο και πιο επαγγελματικό σημείο στην εξέλιξη της ομάδας, γιατί νιώθουμε ο καθένας την προσωπική ευθύνη για τον ρόλο του.\nΕγώ που είμαι ο μικρότερος της παράστασης ίσως αντιμετώπισα και τα περισσότερα προβλήματα να προσαρμοστώ στο ρόλο. Ηταν πολύ διαφορετικό το έργο από την παιδεία που έχω και ως χορευτής και ως ηθοποιός. Αυτό που με ενδιαφέρει και μου έμεινε από όλο το έργο είναι η δύσκολη πορεία να φτάσουμε σ' αυτό που θα δείτε πάνω στη σκηνή. Η Αναστασία είχε να κρατήσει και τις σταθερές και καθαρές γραμμές που είχε για την όπερα αλλά και να περάσει τις προσωπικές αξίες του καθενός μας και να τις εντάξει σ' αυτό το πλαίσιο. Έτσι, έχει μεγάλη αξία το πώς συνταιριάζεται ο προσωπικός δρόμος και η ατομικότητα του καθενός με το τελικό σύνολο. Κατάφερε να μας βγάλει μέσα από αυτό που είμαστε και να μας βάλει σε μια άλλη πειθαρχία. Κεντρικό ρόλο στη διαμόρφωση των ρόλων παίζει η μουσική και το λιμπρέτο (εγώ ως ηθοποιός πάντα αναζητούσα στο χορό ένα στόρι να με στηρίζει δραματολογικά). Είναι και τα δυο τόσο δυνατά και οι εντάσεις τόσο καθαρές που σε πηγαίνουν από μόνα τους στην κάθαρση που εκφράζεται με τον θάνατο της Διδούς. Εναπόκειται σε κάθε θεατή να αφεθεί και να βιώσει το δράμα της Διδούς που βιώνουμε όλοι\nστη σκηνή, μέσα από τα δικά του ακούσματα, ερεθίσματα, βιώματα και εμπειρίες.\nΓια μένα το "Διδώ και Αινείας" ήταν μια πρόκληση. Έπρεπε να συνδυάσω την προσωπική μου κίνηση αρμονικά με αυτή των υπόλοιπων συντελεστών, και αυτό να γίνει μέσα στα όρια που είχε θέσει η Αναστασία για το έργο. Απαιτήθηκε πολύπλευρη αντιμετώπιση. Έπρεπε να προσεγγίσουμε το κομμάτι εκφραστικά, κινητικά, μουσικά και ταυτόχρονα να λάβουμε υπόψη την ιστορική του βαρύτητα, κάτι που δεν ήταν εύκολο εξαρχής αλλά κράτησε αμείωτο το ενδιαφέρον μας στη διάρκεια των δοκιμών. Ελπίζω να το βρει εξίσου ενδιαφέρον και το κοινό.\nΕίναι η τρίτη συνεργασία μου με τη Σχεδία, αλλά αυτή τη φορά είναι κάτι τελείως διαφορετικό από το "Δάφνης και Χλόη" και τους "Χορούς" του Ραβέλ που ήταν καθαρά αυτοσχεδιαστικές δουλειές. Υπήρχαν, βεβαίως, κατευθυντήριες γραμμές, αλλά ο δρόμος ήταν ο αυτοσχεδιασμός. Εδώ έχει άλλο χαρακτήρα, υπάρχει σενάριο, τα κομμάτια είναι χορογραφημένα και οι προκλήσεις διαφορετικές και πολύ ενδιαφέρουσες. Μια απ' αυτές ήταν να υπηρετήσω διαφορετικούς ρόλους μέσα στην ίδια παράσταση. Η γρήγορη εναλλαγή των ρόλων απαιτεί μια άλλου είδους προετοιμασία, γνώση και εκπαίδευση από όλους μας. Η άλλη ήταν να βρούμε μέσα από την ακινησία και τις στάσεις του σώματος κάποιους λόγους ύπαρξης και συμμετοχής στη δραματουργική εξέλιξη, κάτι καινούριο για τους περισσότερούς μας. Αυτό που βοήθησε εμένα ήταν να νιώσω ότι εκείνη τη στιγμή δεν υπάρχει καμία ουσιαστική εσωτερική διαφορά από την κίνηση στην ακινησία, παρά μόνο εξωτερική. Η συμμετοχή όμως είναι πλήρης, εφόσον βρίσκομαι στη σκηνή και είμαι παρών στα δρώμενα των πρωταγωνιστών της συγκεκριμένης εκείνης στιγμής. Άρα η συμμετοχή μου θα πρέπει να βγει με κάποιους τρόπους, που μπορεί να είναι τελείως εσωτερικοί. Μέσω της αναπνοής ή μέσω της συναισθηματικής φόρτισης από τη μουσική και τα δρώμενα. Αρχικά είχα μια δυσκολία τι ήταν αυτό που έπρεπε να κάνω. Υπήρχε μια ελευθερία από τη χορογράφο να δείξουμε δικά μας πράγματα χωρίς συγκεκριμένες οδηγίες. Έδειξα προσωπικά στοιχεία και στη συνέχεια κράτησε αυτά που ταίριαζαν ή διόρθωσε λάθη που δεν υπηρετούσαν τη συνολική αντίληψη. Αφαίρεση, λοιπόν, και επαναπροσανατολισμός. Αν και καινούριο μέλος, φαντάζομαι ότι το έργο είναι σημείο αναφοράς για την ομάδα, γιατί αλλάζει γενικά ο τρόπος αντιμετώπισης, και πρακτικά (πολλές ώρες δοκιμών, έμφαση στην ακρίβεια και τη συγκέντρωση) και ουσιαστικά σχετικά με ένα ανώτερο σημείο πειθαρχίας, πολύ απαραίτητο για να πάμε παραπέρα.\nΤο να δουλεύεις με μια τέτοια ομάδα αυτοσχεδιασμού είναι πολύ ενδιαφέρον γιατί είσαι συνδημιουργός. Η Αναστασία μας δίνει γενικές οδηγίες σχετικές με τον χώρο, την ατμόσφαιρα και τον τρόπο που θα χρησιμοποιήσουμε τη μουσική. Από κει και πέρα τις κινήσεις θα τις βρούμε εμείς κι αυτή έχει το μάτι που χρειάζεται για να αφαιρέσει τις περιττές και να αποκρυσταλλώσει τις καλύτερες που έχουν παραχθεί. Εξαρτάται από σένα πόσο ανοιχτός είσαι με τους άλλους, με τη μουσική, με το έργο, για να βγάλεις υλικό, αλλά η ίδια έχει να το καθαρίσει στο χώρο και να συνταιριάσει το τελικό σύνολο. Σ' αυτήν την παράσταση δεν υπάρχει μια απλή καθοδήγηση στο χώρο, όπως παλιότερα, αλλά και σε κάθε ειδική λεπτομέρεια της κίνησης. Εμείς ως χορός πρέπει να συντονιστούμε στις ίδιες κινήσεις, να είμαστε στις ίδιες γραμμές, πράγμα που θέλει πολύ δουλειά στις πρόβες και λεπτομερή εξειδίκευση. Το δύσκολο στο έργο είναι οι εναλλασσόμενες πολύ συνοπτικές σκηνές. Αλλάζουμε πολύ γρήγορα ρόλους σε μικρά διαστήματα, από αυλικούς σε μάγισσες κι από κει σε ναύτες, πράγμα που σημαίνει γρήγορες εναλλαγές στη διανοητική και κινησιολογική μας κατάσταση. Πρέπει όλη αυτή την τάξη που κερδίσαμε στο προηγούμενο μέρος να την απορρίψουμε στο επόμενο και να περάσουμε στη χαώδη κίνηση των μαγισσών. Τώρα η προσωπική κίνηση του καθενός πρέπει να ταιριάξει και να έχει την ίδια αισθητική με των άλλων. Ενώ παλιότερα η προσπάθεια επικεντρωνόταν στο να υπάρχει ανομοιογένεια στην κίνηση και ενότητα στο χώρο, τώρα πρέπει να υπάρχει ομοιογένεια και στα δύο. Γι' αυτό δουλεύουμε πάρα πολύ τη λεπτομέρεια. Η μουσική έχει τον πρωτεύοντα ρόλο και η Αναστασία επιμένει πολύ ό,τι παράγει ο καθένας να είναι μουσικό, να είναι δηλαδή ακριβώς στη ροή και στο πνεύμα της μουσικής. Είναι πολύ σημαντικό βήμα αυτή η παράσταση, όπου η αταξία του αυτοσχεδιασμού παντρεύεται με την τάξη της χορογραφίας. Το πάντρεμα αυτό είναι η πρόκληση σ' αυτό το έργο.\nΣυνεργάζομαι τον τελευταίο καιρό με τη Σχεδία. Είμαι ηθοποιός, χωρίς κλασική παιδεία στο χορό. Σ' αυτή τη δουλειά πάνω σ' ένα κλασικό έργο που συγκινεί βαθειά, κι αυτό νομίζω πως έχει αξία στην τέχνη, η Αναστασία έχει μια διαφορετική οπτική από τα προηγούμενα: είναι χορογραφημένο και όχι απλώς αυτοσχεδιασμός. Βεβαίως είχε τη πορεία του, ξεκίνησε από αυτοσχεδιασμό πάνω στα αφηγηματικά μέρη κι έγινε σιγά σιγά χορογραφία χωρίς να πρόκειται για περιγραφή. Μέσα από την κίνηση, η οποία είναι ιδιαίτερη γιατί ταξιδεύει από έναν αυστηρό μικρόκοσμο σε στιγμές έξαρσης, αποδίδονται με καθαρότητα οι ρόλοι και εμβαθύνονται οι χαρακτήρες. Αυτός είναι ένας σύγχρονος τρόπος αντιμετώπισης του κλασικού και οδηγεί στην αλήθεια αυτής της ερωτικής ιστορίας. Εμείς που είμαστε ο χορός μεταμορφωνόμαστε από αυλικούς σε μάγισσες κι από κει σε ναύτες, ένα τρίπτυχο με ιδιαίτερες απαιτήσεις στη διαρκή εναλλαγή τους, και μέσα από το σώμα ανακαλύψαμε τη ζωή αυτών των χαρακτήρων.\nΓια μένα είναι μια καινούρια εμπειρία σε σχέση με ό,τι έχω κάνει μέχρι τώρα. Πρώτον, γιατί είναι σημαντικό. Δεύτερο γιατί καλούμαι να ερμηνεύσω ένα πρόσωπο, έναν ρόλο, κι αυτό με βάζει σε μια τελείως διαφορετική διαδικασία. Με απασχόλησε κυρίως το πώς θα μπορούσα να επιτρέψω να αναδυθεί ο χαρακτήρας της Μπελίντας με αναφορές στην Άννα της Αινειάδας. Αυτό που μου έδωσε τη λύση ήταν η μουσική. Το να αντιμετωπίσεις τον ρόλο φορμαλιστικά καταρχήν, παίρνοντας κατευθυντήρια γραμμή από τη μουσική, είσαι σ' έναν καλό δρόμο. Η δυσκολία είναι να συνδυάσεις την κίνηση με ελάχιστα ψήγματα θεατρικής αντιμετώπισης. Κι εδώ είναι ένα πρόβλημα με όλους τους χορευτές που δεν έχουμε θεατρική παιδεία. Είναι στην κόψη του ξυραφιού, χωρίς να υπερβάλλεις, χωρίς να μιμείσαι, να είσαι αυτό το θεατρικό πρόσωπο. Και πάλι εδώ η λύση είναι η μουσική. Να ακολουθείς την αφηγηματικότητα και τη δραματικότητα αλλά πάντα με κριτήριο την αφαίρεση του περιττού. Δηλαδή, ν' αφήνεις να αναδυθεί μέσα από την κίνηση, τη φόρμα, ο χαρακτήρας.\nΤο έργο του Purcell μπορεί να είναι άλλοτε ανάλαφρο και ειρωνικό, άλλοτε σοβαρό, χαριτωμένο αλλά και βαθύ. Για το σύνολο της ομάδας είναι ένα μεγάλο βήμα αυτή η παράσταση, η οποία μας αναγκάζει να συνδυάσουμε την πειθαρχία της χορογραφίας με τον αυθορμητισμό του αυτοσχεδιασμού. Είναι ένα στοίχημα που ελπίζουμε να κερδίσουμε.\nΣτα δύο χρόνια που συμμετέχω στην ομάδα, οι δουλειές μας ήσαν πιο ελεύθερες από άποψη δομής και κίνησης, δεν είχαν καν στόρι. Η τωρινή παράσταση διαφέρει έχοντας πιο χορογραφημένη κίνηση. Αρχικά με τρόμαξε η σχέση με μια τόσο μεγάλη μουσική, αλλά την αντιμετωπίσαμε με πολύ μεγάλο σεβασμό και διαμορφώθηκε μια λιτότητα μέσα στην παράσταση.\nΤο μεγάλο πρόβλημα που προσπαθήσαμε να λύσουμε, και εμείς και η Αναστασία, ήταν να συνδυάσουμε τον αυτοσχεδιασμό με την έντονη θεατρικότητα αυτής της όπερας. Τέθηκε τελικά το εξής ερώτημα: πόσο μπορεί ένας χορογράφος να αφήσει ελεύθερους τους χορευτές να εμπιστευτούν το ένστικτό τους, πόσο χρειάζονται οδηγίες για να δέσει το έργο. Δεν είναι τόσο εύκολο να διαμορφώσεις ένα ρόλο σχεδόν θεατρικά και ταυτόχρονα χορευτικά, κρατώντας την αυθεντικότητα του αυτοσχεδιασμού. Η αίσθησή μου είναι διφορούμενη: θα 'θελα να κάνω αλλά και να μην ξανακάνω κάτι τέτοιο. Στις πρόβες η διαμόρφωση των ρόλων κρατήθηκε για καιρό σε μια αοριστία, ώσπου να πάρουν τη χορογραφημένη τους μορφή. Αφεθήκαμε ελεύθεροι κάθε μέρα να περνάνε διαφορετικά πράγματα από το μυαλό μας, που άλλαζαν συνεχώς, κι έτσι παρέμεινε βασικό συστατικό ο αυτοσχεδιασμός. Από την άλλη μεριά το να υπηρετήσει κανένας την αφηγηματικότητα και να μπει σε μια άλλη πειθαρχία ήταν για μένα μια πρόκληση, μια έρευνα.\nΣτην αρχή με δυσκόλεψε να το φανταστώ ως αποτέλεσμα. Αλλά σιγά σιγά στη διάρκεια των δοκιμών άρχισα να δουλεύω μόνο το μέσα μου, να οραματίζομαι τον ρόλο, και κάποια στιγμή αυτό θα βγει προς τα έξω, θα γίνει απλά παρουσιάσιμο. Κάθε μέρα γεννιέται κάποια ιδέα και δουλεύεται τις επόμενες. Κάποιες φορές αναιρείται, όπως για παράδειγμα στην αρχή δοκίμαζα έναν αυτοσχεδιασμό με στοιχεία που έρχονταν από την Ανατολή, Κίνα, τάι τσι κ.λ.π. Αυτό στη συνέχεια αναιρέθηκε, κρατήθηκε ένα καθαρό δυτικό στιλ, οπότε όλα αυτά κρατήθηκαν σε μια μικρή γωνίτσα στο μυαλό μου. Το κόνσεπτ που θέλει να υλοποιήσει η Αναστασία βασίζεται στον κεντρικό πυρήνα του έργου που είναι η γέννηση της Δύσης, άρα βασίστηκε αρκετά σε δυτικά πρότυπα. Είναι πολύ διαφορετικό από το παρελθόν της ομάδας. Σε άλλες δουλειές είχαμε κάποια σχήματα στο χώρο τα οποία δουλεύαμε με τον αυτοσχεδιασμό. Η σχέση με τη μουσική ήταν επίσης πολύ διαφορετική: τη μια μέρα μπορούσες να την αντιμετωπίσεις δραματικά την επόμενη πολύ χαλαρά και αποστασιοποιημένα, ανάλογα με τη διάθεσή σου. Εδώ το καθετί είναι πολύ δουλεμένο και πατάει πάνω στη μουσική. Έτσι, αυτό που είχα να κάνω ήταν να μάθω πολύ καλά τη μουσική για να μπορώ να είμαι σωστός πάνω σ' αυτή. Την πρώτη φορά που άκουσα τη μουσική μου φάνηκε πολύ απόμακρη, σιγά σιγά άρχισα να την πλησιάζω και να μ' αρέσει, ν' ανοίγω πόρτες και να μπαίνω μέσα. Πολλά πράγματα άλλαξαν σε σχέση μ' αυτό που εγώ αρχικά θεωρούσα σωστό για την ερμηνεία της μουσικής. Έπρεπε να υπηρετήσω τη γραμμή της παράστασης, ανακαλώντας στοιχεία που είναι περασμένα στην παιδεία μου (αρχές μπαλέτου, αυλικός χορός κ.λπ.). Πάντα το να δουλεύεις είναι μια γέφυρα με πράγματα που θέλεις. Η καθημερινή πρόβα σε επαναφέρει στο κέντρο σου και ξανα-κατακτάς ακόμα και πράγματα που έχεις αφήσει πίσω σου. Η κατευθυντήρια γραμμή, και κινησιολογικά, έχει να κάνει με το ταξίδι του Αινεία που ξεκινά από την Ανατολή για να κατακτήσει τη Δύση. Επειδή δεν είμαι ηθοποιός να το δουλέψω μ' αυτή την τεχνική δοκίμασα να "παίξω" με δικά μου βιώματα, που έχουν να κάνουν με κάποια τοπία που επαναφέρω στη μνήμη μου ως τοπία που έχασα για να πάω σε κάτι καινούριο που δεν το γνωρίζω. Σ' όλη αυτή τη διαδικασία προετοιμασίας της παράστασης το πιο γοητευτικό σημείο είναι η συνεργασία μου με την Νατάσα.


Sparta Rostov ζωντανά αποτελέσματα, πρόγραμμα και σκορ - Μπάσκετ - SofaScore\nSparta Rostov ζωντανά αποτελέσματα, πρόγραμμα και σκορ - Μπάσκετ\nΔεν υπάρχουν πρόσφατα γεγονότα για την ομαδα Sparta Rostov.\nΣχετικά με Sparta Rostov\nSparta Rostov ζωντανά αποτελέσματα (και ζωντανή μετάδοση, live streaming βίντεο του αγώνα*), πρόγραμμά και αποτελέσματα για όλες μπάσκετ τις διοργανώσεις που Sparta Rostov συμμετέχει. Ακόμη περιμένουμε Sparta Rostov για αντίπαλο στο επόμενο παιχνίδι. Θα το δείτε μόλις υπάρξει επίσημη ανακοίνωση.\nΌταν ο αγώνας ξεκινά, θα μπορείτε να ακολουθείτε Sparta Rostov ζωντανά αποτελέσματα, εκσυγχρονιζόμενο πόντο-πόντο. Τα στατιστικά ανεβάζονται στο τέλος του αγώνα. Sparta Rostov το προηγούμενο παιχνίδι ήταν ενάντια Sbornaya 2003 Rostov στο MLBL League το οποίο έληξε με σκόρ 86 - 64 (Sbornaya 2003 Rostov κέρδισε τον αγώνα). Sparta Rostov Η καρτέλα των στοιχείων δείχνει τους τελευταίους 100 αγώνες μπάσκετ Αγώνες με στατιστικά και εικονίδια για νίκη/ισοπαλία/ήττα. Υπάρχουν επίσης όλοι οι προγραμματισμένοι αγώνες της ομάδας Sparta Rostov που θα λάβουν χώρα μελλοντικά.\nSparta Rostov επίδοση & και γραφήματα κατάστασης στο SofaScore Μπάσκετ ζωντανά σκορ από έναν μοναδικό αλγόριθμο τον οποίο εφαρμόζουμε με βάση τους 10 τελευταίους αγώνες, στατιστικές, λεπτομερείς αναλύσεις και τις γνώσεις μας. Το γράφημα μπορεί να σας βοηθήσει να στοιχηματίσετε στους αγώνες του Sparta Rostov όμως έχετε υπόψιν ότι το SofaScore Livescore δεν φέρει καμία ευθύνη για οποιαδήποτε οικονομική ή άλλη ζημία, είτε άμεση είτε έμμεση, ως αποτέλεσμα πράξης σχετικής με το περιεχόμενο της ιστοσελίδας.\nΣτις λεπτομέρειες του αγώνα σας προσφέρουμε σύνδεσμο για να παρακολουθήσετε Sparta Rostov ζωντανή μετάδοση, Χορηγούμενο από την bet365. Παρακαλούμε να σημειώσετε ότι: τα δικαιώματα πνευματικής ιδιοκτησίας για ζωντανή μετάδοση αυτών των γεγονότων, ανήκουν συνήθως στο επίπεδο της χώρας και ως εκ τούτου, ανάλογα με την τοποθεσία στην οποία βρίσκεστε, μπορεί να υπάρχουν ορισμένα γεγονότα τα οποία να μην είστε σε θέση να παρακολουθήσετε λόγω κάποιων διακανονισμών.\nΤο SofaScore μπάσκετ ζωντανά αποτελέσματα Είναι διαθέσιμο στο iPhone and iPad app, Android app στο Google Play και στο Windows phone app. Μπορείτε να μας βρείτε σε όλα τα καταστήματα σε οποία γλώσσα επιθυμείτε αναζητώντας "SofaScore". Εγκαταστήστε το SofaScore app και ακολουθήστε όλους Sparta Rostov live score τους αγώνες ζωντανά στο κινητό σας!


Σωματείο Εργαζομένων στο Εθνικό Μουσείο Σύγχρονης Τέχνης: Μέτρα για να ανοίξουν τα Μουσεία με ασφάλεια - TravelSpot\nΤο Σωματείο Εργαζομένων στο Εθνικό Μουσείο Σύγχρονης Τέχνης καλεί όλους τους εργαζόμενους στον Πολιτισμό στην διεκδίκηση των απαραίτητων μέτρων προστασίας από την πανδημία.\nΜετά από 6 και πλέον μήνες, όπως αναφέρει, βαδίζουμε προς το άνοιγμα των κλειστών Μουσείων στο κοινό. Αυτό προϋποθέτει κανόνες ασφαλείας και μέτρα προστασίας για τους εργαζόμενους και τους επισκέπτες.\nΕκτός από τις επίσημες οδηγίες του ΕΟΔΥ το Σωματείο διεκδικεί από την Κυβέρνηση:\nΕνίσχυση του υπάρχοντος προσωπικού καθαριότητας ώστε να καλύπτονται πλήρως οι ανάγκες των Μουσείων και όλων των χώρων πολιτισμού.\nΤΩΡΑ ΝΑ ΠΑΡΘΟΥΝ ΟΛΑ ΤΑ ΑΠΑΡΑΙΤΗΤΑ ΜΕΤΡΑ ΓΙΑ ΝΑ ΑΝΟΙΞΟΥΝ ΤΑ ΜΟΥΣΕΙΑ ΜΕ ΑΣΦΑΛΕΙΑ, καταλήγει η ανακοίνωση του Σωματείου.\nOriginal article: Σωματείο Εργαζομένων στο Εθνικό Μουσείο Σύγχρονης Τέχνης: Μέτρα για να ανοίξουν τα Μουσεία με ασφάλεια.


Τα παιδιά μαθαίνουν τη γλώσσα μέσα από την αλληλεπίδραση με τους άλλους, σε περιπτώσεις όπου η γλώσσα και η δράση έχει μια λειτουργία μαζί. Επιπλέον, υπάρχει μεγάλη αξία στη γλωσσική αλληλεπίδραση που φέρνει την ανάγνωση.\nΝηπιαγωγεία σε Rennebu επικεντρώνονται στην γλώσσα, το κείμενο και την επικοινωνία ως κύριους τομείς διδασκαλίας. Για την επίτευξη των μαθησιακών στόχων, οι παιδικοί σταθμοί συνεργάζονται με τη δημόσια βιβλιοθήκη για να διευκολύνει την καλύτερη πρόσβαση στη λογοτεχνία ποιότητας των παιδιών για τα παιδιά στους παιδικούς σταθμούς.\nΝηπιαγωγεία σε Rennebu αποφασίσαμε να εστιάσουμε σχέδιο μάθησης του έτους σε τομείς γλώσσας, το κείμενο και την επικοινωνία που μεγάλες εταιρείες. Για την επίτευξη των μαθησιακών στόχων, οι παιδικοί σταθμοί συνεργάζονται με τη δημόσια βιβλιοθήκη, έτσι ώστε τα παιδιά θα έχουν πρόσβαση αυτουργός για τη λογοτεχνία της ποιότητας των παιδιών.\nΤα παιδιά μαθαίνουν τη γλώσσα μέσα από την αλληλεπίδραση με τους άλλους, σε περιπτώσεις όπου η διαδραστικότητα γλώσσας και τη δραστηριότητα. Ανάγνωση δραστηριότητες όπως η ανάγνωση μεγαλοφώνως και συζητήσεις παρέχουν εμπειρίες και τη χαρά. Επιπλέον, υπάρχει μεγάλη αξία στη γλωσσική αλληλεπίδραση που φέρνει την ανάγνωση.\nΦωτογραφία: Rennebu δήμο\nΠροβλέπεται ότι το προσωπικό της βιβλιοθήκης θα επισκεφθεί βγούμε στους παιδικούς σταθμούς με τα βιβλία αρκετές φορές φέτος. Η πρώτη φορά ήταν το Σεπτέμβριο. Ένα σημαντικό μέρος αυτής της συνεργασίας είναι ότι τόσο τα παιδιά όσο και οι γονείς θα πρέπει να ενθαρρύνονται να δανείζονται τα βιβλία από το νηπιαγωγείο.\n- Ήταν μια επιτυχημένη και ευχάριστη συνάντηση μεταξύ Bente και τα παιδιά - με τα βιβλία είναι το κύριο γεγονός, γράφει Rennebu δήμου στην ιστοσελίδα της.\n10 καλοί λόγοι για να διαβάζουν στα παιδιά:\n1. Ανάγνωση παρέχει δυνατά αλληλεπίδραση και χαλάρωση\n2. Ανάγνωση τρέφουν δυνατά τις αισθήσεις\n3. Ανάγνωση μεγαλοφώνως ενθαρρύνει την αγάπη για τα βιβλία και τη μάθηση\n4. Ανάγνωση διεγείρει δυνατά τη φαντασία\n5. Ανάγνωση παρέχει φωναχτά καλές δεξιότητες ακρόασης\n6. Ανάγνωση δίνει φωναχτά καλή κατανόηση\n7. Ανάγνωση μεγαλοφώνως και η συνομιλία κάνουν τα παιδιά πιο έξυπνα\n8. Ανάγνωση βελτιώνει δυνατά λεξιλόγιο\n9. Ανάγνωση δίνει φωναχτά καλή συγκέντρωση και τη μνήμη\n10. Διαβάζοντας διεγείρει δυνατά κατανόηση των εικόνων και πατήστε το πλήκτρο\nΠηγή: Rennebu δήμο


Ανακοίνωση του τμήματος παιδείας του Συριζα στη Σάμο για τα ΕΠΑΛ-ΕΠΑΣ – ΙΚΑΡΙΩΤΙΚΑ ΝΕΑ\nΑνακοίνωση του τμήματος παιδείας του Συριζα στη Σάμο για τα ΕΠΑΛ-ΕΠΑΣ\nΗ Τεχνική Εκπαίδευση στο έλεος των μνημονίων ή τα παιδιά ενός κατώτερου θεού.\nΒρισκόμαστε στο τέλος του Οκτώβρη δύο μήνες σχεδόν μετά την έναρξη της σχολικής χρονιάς και τα Τεχνικά Λύκεια και οι Τεχνικές Σχολές στο νησί μας δεν έχουν ξεκινήσει τα περισσότερα μαθήματά τους.\nΟι «διαθέσιμοι» ή «απολύσιμοι» καθηγητές παρακολουθούν την κατάρρευση της τεχνικής εκπαίδευση και αγωνίζονται για τα στοιχειώδη δικαιώματά τους στην εργασία αλλά και στην παιδεία.\nΤο Υπουργείο κωφεύει και δεν τηρεί τις υποχρεώσεις του για δημόσια δωρεάν ισότιμη παιδεία σε όλους τους νέους αλλά πάνω απ’ όλους οι μαθητές και η νεολαία αντικρίζουν με αγωνία το ζοφερό μέλλον που τους τάζουν τα μνημόνια, η κυβέρνηση και το «Νέο Λύκειο»\nΟ ΣΥΡΙΖΑ-ΕΚΜ στηρίζει τον αγώνα των μαθητών, των καθηγητών, των γονέων, όλης της κοινωνίας έτσι ώστε :\nΝα λειτουργήσουν σωστά τα σχολεία στο νησί μας με πλήρωση όλων των κενών θέσεων.\nΗ δημόσια δωρεάν παιδεία να μην είναι κενό γράμμα.\nΗ διαθεσιμότητα και οι απολύσεις να μην είναι το μέλλον των εκπαιδευτικών.\nΗ ανατροπή της κυβέρνηση και η κατάργηση των μνημονίων να ανοίξει καινούργιους δρόμους ελπίδας\nκαι αισιοδοξίας για όλο το λαό.\nΟΜΑΔΑ ΠΑΙΔΕΙΑΣ ΣΥΡΙΖΑ ΣΑΜΟΥ\nPrevious Νέες δυνατότητες για τις γραμμές Δημόσιας Υπηρεσίας της Olympic Air\nNext Η Αγνή Καλογερή για την μεταφορά των μαθητών


Πέτρος Λάμπρου - Βικιπαίδεια\nΟ Πέτρος Λάμπρου (1944) είναι Έλληνας οικονομολόγος και πολιτικός, ιδρυτικό στέλεχος του ΠΑΚ και αργότερα του ΠΑΣΟΚ. Έχει διατελέσει γενικός διευθυντής του ΕΟΜΜΕΧ, γενικός γραμματέας του υπουργείου Βιομηχανίας, γενικός διευθυντής της Εμπορικής Τράπεζας, διευθύνων σύμβουλος του ΟΤΕ και διοικητής της Αγροτικής Τράπεζας.\nΥπήρξε στενός φίλος και συνεργάτης του Ανδρέα Παπανδρέου και μέχρι τον θάνατο του ιστορικού ηγέτη του ΠΑΣΟΚ το 1996, ήταν ο διαχειριστής των οικονομικών του Κινήματος.\nΓεννήθηκε το 1944 στο Δίστομο Βοιωτίας. Ο πατέρας του, Ιωάννης Λάμπρου, υπήρξε αγωνιστής της Εθνικής Αντίστασης. Σπούδασε στο Οικονομικό Τμήμα της Νομικής Σχολής του Πανεπιστημίου Αθηνών.\nΚατά τη διάρκεια της δικτατορίας υπήρξε μέλος του ΠΑΚ Εσωτερικού, και συνδέθηκε στενά με στελέχη που μετέπειτα πρωταγωνίστησαν στην πολιτική ζωή της Ελλάδας μέσω του ΠΑΣΟΚ, όπως ο Αντώνης Λιβάνης, ο Κώστας Λαλιώτης και ο Θανάσης Τσούρας. Νυμφεύθηκε την κόρη του γνωστού επιχειρηματία και προέδρου της ΑΕΚ Λουκά Μπάρλου.\nΞεκίνησε την καριέρα του από τον ιδιωτικό τομέα και στα τέλη της δεκαετίας του 1970 ήταν οικονομικός διευθυντής στα εργοστάσια «Βωξίτες Ελικώνος» της οικογένειας Μπάρλου στη Βοιωτία. Μετά την άνοδο του ΠΑΣΟΚ στην εξουσία, διετέλεσε γενικός διευθυντής του ΕΟΜΜΕΧ από το 1981 ως το 1985, με πρόεδρο τη Βάσω Παπανδρέου. Στη συνέχεια έγινε γενικός γραμματέας του υπουργείου Βιομηχανίας, Ενέργειας και Τεχνολογίας (1985 - 1987) και γενικός διευθυντής της (κρατικής τότε) Εμπορικής Τράπεζας (1987 - 1989).\nΜε την επιστροφή του ΠΑΣΟΚ στην εξουσία τοποθετήθηκε διευθύνων σύμβουλος του ΟΤΕ (1993 - 1997) και στη συνέχεια διοικητής της Αγροτικής Τράπεζας (1997 - 2004).\n↑ Κέρδος, 8/2/98\nΑνακτήθηκε από "https://el.wikipedia.org/w/index.php?title=Πέτρος_Λάμπρου&oldid=8403653"\nΤελευταία επεξεργασία στις 26 Αυγούστου 2020, στις 09:01\nΤελευταία τροποποίηση 09:01, 26 Αυγούστου 2020.


από tablerouge Την / Το 9/1/2011, 20:53\nΠάνε αρκετά χρόνια που κάποιο αγαπημένο πρόσωπο περνώντας στην άλλη μεριά του ουράνιου τόξου μου άφησε ένα σωρό πράγματα, ρούχα, έπιπλα, φωτιστικά, γυαλικά και ότι άλλο έχει μέσα ένα σπίτι. Δεν ήθελα να τα πετάξω και έτσι αποφάσισα να τα ανακυκλώσω. Τα έβαψα, τα ζωγράφισα, τα κόλλησα και τους άλλαξα μορφή. Αν θέλετε να δείτε πως γίνονται όλα αυτά και αν μπορώ να σας βοηθήσω σε κάποια μετατροπή θα το κάνω με μεγάλη ευχαρίστηση. Επισκεφθείτε το ιστολόγιο μου και όλο και κάποια ιδέα θα σας δώσω. Σας περιμένω!\nΑπ: Το ιστολόγιο μου\nαπό despina Την / Το 10/1/2011, 12:18\nΈνα έχω να σου πω, εμένα με έχεις βοηθήσει πολύ και μου έχεις δώσει πολλή έμπνευση μέσα από το ιστολόγιό σου το οποίο παρακολουθώ ανελλιπώς από τότε που το ανακάλυψα. Τόσο η δημιουργικότητά σου όσο και η ιδιαίτερη σχέση σου με τη φύση προκαλούν τη φαντασία μου και με εφοδιάζουν πάντα με όρεξη για δημιουργία.


Brand: TOP SECRET. Κολεξιόν: Καλοκαίρι. Χρώμα: Πράσινο. Σύνθεση: 100% Βαμβάκι. Το μοντέλο είναι 185cm ύψος & μέγεθος L. - Δωρεάν Αλλαγή σε περίπτωση που δεν σας κάνει το μέγεθος.\t- Δωρεάν Αποστολή για αγορές άνω των 39,90€.